title: Autiotalo

text: Kappaleesta tehtiin vuonna 1986 englanninkielinen versio "The House Without a Name". Vuonna 2004 kappaleesta tehtiin remix-versio "Autiotalo update 04".Kappaleesta on tehty lukuisia cover-versioita. ”Autiotalon” ovat levyttäneet muun muassa Tese vuonna 2004 sekä Jorma Kääriäinen Riku Niemi Orchestran kanssa ja Lordi vuonna 2008 "Melkein vieraissa – Nimemme on Dingo" -tribuuttilevylle. Lordin versio ”Autiotalosta” on englanninkielinen ja sen sanoituksia on muutettu Lordille sopivimmiksi. Lordin versio ”Autiotalosta” on nimeltään ”The House”.


title: Mahabalipuram

text: Mahabalipuram () (tunnetaan myös nimellä Mamallapuram) on kaupunki Tamil Nadun osavaltiossa, Intiassa. Kaupunki sijaitsee osavaltion keskuksesta Chennaista noin 60 kilometriä etelään.


title: Mahabalipuram

text: Mahabalipuram oli merkittävä satamakaupunki 600-luvulla, jolloin se kuului Pallava-dynastian valtakuntaan. Kaupunkiin rakennettiin 600–800-luvuilla useita merkittäviä monumentteja, jotka kuuluvat nykyään UNESCOn maailmanperintöluetteloon.


title: Mahabalipuram

text: Mahabalipuramin monumentit ovat pääasiassa kiveen veistettyjä ja monoliittisia. Monumentit edustavat dravidalaisen arkkitehtuurin varhaisia asteita ja buddhalaiset elementit ovat selvästi näkyvillä. Monumenttien joukossa on luolatemppeleita, monoliittisia "rathoja" (vaunuja), veistettyjä korkokuvia ja rakennettuja temppeleitä.


title: Mahabalipuram

text: Jotkut arvelevat, että alueella koulutettiin myös nuoria kuvanveistäjiä. Osittain keskeneräiset veistokset saattoivat olla esimerkkeinä eri tyylien arkkitehtuurille. Pancha Rathasissa jokainen "ratha" on veistetty eri tyylillä.


title: Mahabalipuram

text: Legendan mukaan temppeleitä rakensivat oppilaat opettajien valvovan silmän alla miljoonia vuosia sitten. Temppelit veistettiin käsin suurista kiven järkäleistä. Jos oppilaat eivät totelleet, heiltä katkaistiin pää ja heidät haudattiin temppeleiden uumeniin.


title: Mahabalipuram

text: Alueen merkittävimpiä rakennuksia ja rakennelmia:


title: Dōshin

text: Dōshin oli Japanissa feodaaliajalla shōgunaattia poliisijoukoissa palvellut samurai. Dōshiniksi päätyivät yleensä samuraiden arvoasteissa alimmissa luokissa palvelevat samurait. Dōshinin ja näitä korkeampiarvoiset yorikit kuuluivat kuitenkin gokeniin joka tarkoitti bafukun suorassa alaisuudessa olevia suoria vasalleja ("bakushin"). Dōshinin virkaa saattoi tietyissä olosuhteissa muodostua periytyväksi. Dōshinin virka oli machi-bugyō-shōn eli kaupungin maistraatin tai muun poliisiorganisaation alaisuudessa oleva, heikosti palkattu, päällystövirka johon kuului jonkin verran hallintoa mutta kuitenkin aina käytännön partiointia. Partioidessa dōshin toimi joukon, joka saattoi koostua viidestä jopa kolmeenkymmeneen ei-samuraisäätyisistä poliisin palveluksessa työskentelevistä ("komono" ja "goyōkiki") alempisäätyisistä poliisivirkamiehistä. Dōshin vastaa nykyaikana poliisin viroista lähinnä komisariota.


title: Dōshin

text: Samurai-säätyyn kuuluvilla yorikeilla ja dōshineilla, oli säätynsä mukainen velvollisuus kantaa kahta miekkaa ("daishō"). Virantoimitukseen kuului kuitenkin myös "jutte"-niminen (joskus kutsuttiin nimellä "jitte"), koukulla varustetulla rautapamppu. Koukkua voitiin käyttää pidätettävän miekkamiehen miekan pysäyttämiseen turvallisesti. Jutte olikin Edo-kauden poliisivirkamiesten symboli, joka virantoimituksessa toimi virkamerkkinä, kun se nostettiin näkyviin suoralle kädelle. Sitä käyttivät poliisin virkatehtävissä sekä samurait että chōnin-luokasta tulevat alemmat poliisivirkamiehet. Jutten kahvaan kiinnitetyn punosnyörin väristä saattoi päätellä oliko sen haltija komono, okappiki vai samurai-säätyä. dōshinilla juten nyöri ja tupsu olivat väriltään siniset.


title: Perjantai (kappale)

text: Perjantai on Dingon singlejulkaisu vuodelta 1993. Kappale oli Dingon ensimmäinen vuoden 1986 hajoamisen jälkeen ja "Perjantai" aloitti Dingon ensimmäisen comebackin.


title: Musta leski (kappale)

text: Musta Leski on Dingon singlejulkaisu vuodelta 2005. Kappale oli Dingon ensimmäinen levytys 11 vuoteen. ”Musta Leski” oli myös ensimmäinen Dingon kappale, jolla soittaa uudistunut kokoonpano. Kappale nousi pieneksi radiohitiksi julkaisunsa aikaan.


title: Hitsuke tōzoku aratame-kata

text: Hitsuke tōzoku aratame-kata oli Japanissa feodaaliajalla shōgunaattia palvelevien poliisivoimien erikoisjoukko jolla oli tavallisia poliisiviranomaisia laajemmat toimeenpano valtuudet ja myös tuomiovaltaa. Hitsuke tōzoku aratame-kata joukot olivat myös vastuussa Edon linnan puolustamisesta. Sekä "Hitsuke tōzoku aratame-kata yoriki"t että "Hitsuke tōzoku aratame-kata dōshin"it olivat erityisesti valikoituja ja koulutettuja tehtäviinsä. Heillä oli myös laajempi partiointivaltuutus ja lievempi raportointivelvollisuus kuin machi-bugyō-shō partioilla.


title: Purppuraa (kappale)

text: Purppuraa on Dingon singlejulkaisu vuodelta 2005. Se julkaistiin hieman ennen samannimisen "Purppuraa"-albumin julkaisua.


title: Paddy Ashdown

text: Jeremy John Durham Ashdown, Norton-sub-Hamdonin paroni Ashdown, GCMG, KBE, PC, Pääri (27. helmikuuta 1941 New Delhi, Brittiläinen Intia – 22. joulukuuta 2018 Stoke-sub-Hamdon, Somerset, Englanti) yleensä Sir Paddy Ashdown, myöhemmin lordi Ashdown, oli brittiläinen poliitikko. Hän oli Liberaalidemokraattisen puolueen johdossa 1989–1999 ja Bosnia ja Hertsegovinan korkea edustaja 2002–2006.


title: Paddy Ashdown

text: Ashdown syntyi New Delhissä Brittiläisessä Intiassa. Hänen sukunsa oli sotilaita ja siirtomaiden hallintomiehiä, mutta siirtomaa-ajan loppupuolella hänen ollessaan nelivuotias perhe muutti Pohjois-Irlantiin ja osti maatilan. Bedford Schoolissa irlantilainen korotus toi hänelle lempinimen "Paddy". Hän palveli 1959–1972 kuninkaallisessa merijalkaväessä kommandoupseerina (Special Boat Squadron) Borneolla Indonesian–Malesian konfrontaation aikana ja Persianlahdella.


title: Paddy Ashdown

text: Jätettyään merijalkaväen hän liittyi 1972 ulkoministeriön palvelukseen ja työskenteli Genevessä vastuussa suhteista YK:n järjestöihin oli mukana mm. ETYK-konferenssissa Helsingissä 1975. Jätettyään ulkoministeriön hän työskenteli 1976–1981 eri yrityksissä, aluksi Westlands Groupissa ja sitten Tescanissa. Tescanin mentyä konkurssiin 1981, hän oli neljä kuukautta työttömänä ja meni nuorisotyöntekijäksi Dorsetissa. Hän oli ehdolla parlamenttiin liberaalien ehdokkaana jo 1979, ja pääsi sinne 1983 Yeovilin vaalipiiristä.


title: Paddy Ashdown

text: Puolueessaan Ashdown kuului sosiaalidemokraattiseen siipeen ja kannatti 1977 Lib-Lab-liittoa ja puhui risteilyohjuksia vastaan ja vastusti puolustusteollisuuden yksityistämistä. Hän arvosteli Thatcherin hallitusta sen päätöksestä sallia Yhdysvaltain Libyan pommituksen Britannian maaperältä. Heinäkuussa 1988 hänestä tuli pienpuolueet liberaalit ja sosiaalidemokraattisen puolueen liberaalidemokraattiseksi puolueeksi yhdistäneen puolueen johtaja. Sen kannatus oli 1989 noin kolme prosenttia. Ashdown oli kuitenkin maan suosituin puoluejohtaja, ja liberaalidemokraatit sai 1992 18 prosenttia äänistä ja 1997 19 prosenttia ja 46 parlamenttiedustajaa, ja se oli vuonna 1999 maan toiseksi suurin puolue jättäen konservatiivit taakseen paikallisvaaleissa.


title: Paddy Ashdown

text: Hän jätti liberaalidemokraatit 1999 ja jäi parlamentista 2001. Hänet lyötiin ritariksi 2001, ja hän sai elinikäisen aatelisarvon ja ylähuoneen paikan 2001


title: Paddy Ashdown

text: Ashdown oli Bosnia ja Hertsegovinan korkea edustaja ja Euroopan unionin erityisedustaja 27. toukokuuta 2002 – 31. tammikuuta 2006 Bosnia ja Hertsegovinassa. Korkea edustaja valvoo Daytonin rauhasopimuksen siviilipuolta ja käyttää maassa ylintä päätösvaltaa.


title: Paddy Ashdown

text: Vuonna 2006 hän sai Order of St Michael and St Georgen työstään Bosnia ja Hertsegovinassa.


title: Paddy Ashdown

text: Gordon Brown tarjosi juuri ennen nousemistaan Yhdistyneen kuningaskunnan pääministeriksi Ashdownille paikkaa hallituksessaan Pohjois-Irlannin ministerinä. Ashdown ei pitänyt ajatusta hyvänä ja kieltäytyi. Ashdownin sijasta istuimelle nousi Ian Paisley.


title: Paddy Ashdown

text: Ashdownia suunniteltiin myös Yhdistyneiden kansakuntien Afganistanin lähettilääksi, mutta Kabulin hallitus oli sitä vastaan.


title: Paddy Ashdown

text: Ashdownin viimeiseksi kirjaksi jäi "Nein! Standing Up to Hitler 1935-1944".


title: Oscar Zeta Acosta

text: Oscar Zeta Acosta (8. huhtikuuta 1935 – 1974?) oli yhdysvaltalainen lakimies, kirjailija, poliitikko ja kansalaisoikeusaktivisti. Hänet tunnetaan muun muassa Hunter S. Thompsonin romaanista "Pelkoa ja inhoa Las Vegasissa" (1971), jossa esiintyvä samoalainen asianajaja ”tohtori Gonzo” perustuu vahvasti Acostaan.


title: Oscar Zeta Acosta

text: Vuonna 1974 Acosta katosi matkustaessaan Meksikoon. Hänen poikansa Marco Acosta uskoo olleensa viimeinen hänen kansaan puhunut henkilö. Toukokuussa 1972 Acosta soitti pojalleen ja kertoi että ”"astun laivaan, joka on täynnä valkoista lunta"”. Myöhemmin Marco kommentoi isänsä oikeudenkäynnissä: ”"Ruumista ei koskaan löydetty, mutta voimme kuitenkin päätellä, että ne henkilöt jotka olivat hänen kanssaan, aloittivat tappelun ja tappoivat hänet"”.


title: Kirjoitan

text: Kirjoitan on Dingon singlejulkaisu vuodelta 1985. Kappaleesta tehtiin vuonna 1986 englanninkielinen versio ”Tell Me Now”.


title: Kirjoitan

text: Kappale nousi Suomen virallisen singlelistan sijalle 2.


title: Kirjoitan

text: Kappaleet on säveltänyt ja sanoittanut Neumann sekä sovittanut Dingo ja Pave Maijanen.


title: Nahkatakkinen tyttö

text: Nahkatakkinen tyttö on Dingon singlejulkaisu vuodelta 1985.


title: Kunnian kentät (kappale)

text: Kunnian kentät on Dingon singlejulkaisu vuodelta 1985. Samalla se on viimeinen, joka julkaistiin Fazer Finnlevyn kautta, sillä Dingon levytyssopimus Finnlevyn kanssa päättyi vuoden 1985 lopussa, jonka jälkeen yhtye perusti oman levy-yhtiön, Bang Traxin.


title: Kunnian kentät (kappale)

text: Single nousi Suomen virallisen listan ensimmäiselle sijalle.


title: Neuvostoliiton koripallomaajoukkue

text: Neuvostoliiton miesten koripallojoukkue on voittanut lukuisia arvokisamitaleja; toiseksi eniten Yhdysvaltain koripallomaajoukkueen jälkeen.


title: Kreivin sormus

text: Kreivin sormus on Dingon singlejulkaisu vuodelta 1986. Samalla se on ensimmäinen, joka julkaistiin Dingon oman Bang Trax -levy-yhtiön kautta.


title: Juhannustanssit (kappale)

text: Juhannustanssit on Dingon singlejulkaisu vuodelta 1986. Samalla se on viimeinen Dingon julkaisu 1980-luvulta. "Juhannustanssit"-kappaleella Dingo oli siirtynyt aiempaa tuotantoa huomattavasti raskaampaan suuntaan.


title: Juhannustanssit (kappale)

text: Single nousi Suomen virallisen singlelistan sijalle 5.


title: Pistoolisankari

text: Pistoolisankari on Dingon singlejulkaisu vuodelta 1984.


title: Nähdään taas

text: Nähdään taas on Dingon singlejulkaisu vuodelta 1994.


title: Nähdään taas


title: Elämäni sankari

text: Elämäni sankari on Dingon singlejulkaisu vuodelta 1994. Kappaleesta on tehty myös musiikkivideo.


title: Pablo Honey

text: Pablo Honey on englantilaisen rock-yhtye Radioheadin ensimmäinen studioalbumi, joka julkaistiin alkuvuodesta 1993. Albumin nimi tulee Jerky Boysin sketsistä, jossa soitetaan pilapuhelu, jossa soittaja sanoo uhrilleen "Pablo, honey? Please come to Florida!" Tämä ääniraita on samplattu kappaleeseen "How Do You?".Albumin Yhdysvaltojen versio sisälsi bonusraidan, radioversion kappaleesta "Creep" (jossa kohta "so fucking special" oli korvattu "so very special").


title: Chicks on Speed

text: Chicks on Speed on Saksassa, Münchenissä vuonna 1997 perustettu elektronista musiikkia soittava naisyhtye. Yhtye sai alkunsa Münchenin taideakatemiassa opiskelleiden australialaisen Alex Murray-Leslien ja New Yorkista kotoisin olevan Melissa Loganin tavattua müncheniläisen Kiki Moorsen (yhtyeen jäsen vuoteen 2006 asti). Tuolloin Chicks on Speed lähti käyntiin taideprojektina, josta muotoutui musiikkiyhtye. CoS määrittelee itsensä kuitenkin ennemmin projektiksi kuin yhtyeeksi. CoS:n kanssa tekeekin yhteistyötä laaja verkosto muusikoita, tuottajia, elokuva-alan ammattilaisia, graafikoita ja muita taiteilijoita, ja yhtyeen esiintymiset ovat hyvinkin monitaiteellisia CoS:n suunnittelemine esiintymisasuineen, tausta-animaatioineen jne.. Logan ja Murray-Lee ovat julkaisseet myös kirjan, "Chicks on Speed: It's A Project".


title: Meri Nenonen

text: Meri Nenonen (s. 1973 Helsinki) on suomalainen laulaja ja näyttelijä. Nenonen on koulutukseltaan teatteritaiteen maisteri. Hän on tullut tunnetuksi rooleistaan teattereissa ja elokuvissa sekä muun muassa televisiosarjasta Kylmäverisesti sinun, jossa hän näytteli Mira Katajaa. Yhtenä tärkeimmistä roolitöistään Nenonen pitää Teatteri Jurkassa vuonna 2003 esittämäänsä klassikkoroolia neiti Julieta samannimisessä näytelmässä. Nenonen sai keväällä 2005 parhaan näyttelijän palkinnon Sarajevon kansainvälisillä teatterifestivaaleilla.


title: Meri Nenonen

text: Meri Nenonen on myös levylaulaja. Vuonna 1986 hän levytti Heikki Hietamiehen tekstejä ja Taisto Wesslinin sävellyksiä sisältävän lastenlevyn Arvaa setä.


title: Meri Nenonen

text: Nenonen on naimisissa näyttelijä Juha Kukkosen kanssa, ja heillä on kaksi lasta. Perhe asuu Suomenlinnassa.


title: Potsipäivät

text: Potsipäivät on Tohmajärven tärkein kesäjuhla, jota on vietetty kesä-heinäkuussa 1970-luvulta lähtien. Nimensä juhla ovat saanut Maiju Lassilan "Tulitikkuja lainaamassa" -romaanin porsaasta, potsista. Pitäjäjuhla kokoaa nykyisten paikkakuntalaisten ja turistien lisäksi runsaat määrät entisiä pitäjäläisiä.


title: Potsipäivät

text: Juhlien ohjelmassa on taidenäyttelyitä, erikoisten esineiden näyttelyitä, konsertteja, kesäteatteria, markkinoita, käsityönäytöksiä, urheilukilpailuja, hengellisiä tilaisuuksia ja tansseja. Maiju Lassilan kirjallinen ja muu perintö on päivillä vahvasti esillä.


title: Potsipäivät

text: Vuodesta 2004 päivien ohjelmaan on kuulunut valtakunnallista julkisuutta saanut Lahjattomien laulukilpailu, jonka tuottaa Apollo ry. Ensimmäisen kilpailun suojelija oli keihäänheittäjä Seppo Räty. Kisan voitti kansanedustaja Esa Lahtela.


title: Potsipäivät

text: Potsipäivät on 2000-luvulla laajentunut Potsiviikoiksi.


title: Potsipäivät

text: Tohmajärven Potsiviikkoja vietettiin vuonna 2007 kesäkuun 28. päivästä heinäkuun heinäkuun 8. päivään. Erikoisempaa ohjelmaa oli muun muassa esitelmä Tohmajärven postitoimipaikoista, veneretki omilla veneillä soutaen Väärälahdesta Pitäjäntuvalle, kaksipyöräisellä ajo Särkijärven ympäri sekä Lahjattomien laulukilpailu Maiju Lassila -salissa.


title: Potsipäivät

text: Potsipäivistä Tohmajärven kunnan tapahtumasivulla


title: Art Linson

text: Art Linson (s. 1942 Chicagossa) on yhdysvaltalainen elokuvatuottaja ja -ohjaaja. Hän on toiminut ohjaajana kahdessa elokuvassa: vuonna 1980 ensi-iltansa saaneessa komediassa "Where the Buffalo Roam" ja vuoden 1984 elokuvassa "The Wild Life".


title: Art Linson

text: Tuottajana Linson on toiminut muun muassa elokuvissa "Fight Club" ja "Musta Dahlia".


title: FC City Stars

text: FC City Stars oli vuonna 1982 perustettu lahtelainen jalkapalloseura. Sen toiminta päättyi kauden 2010 päätteeksi.


title: FC City Stars

text: City Stars on pelannut Suomen kolmanneksi korkeimmalla sarjatasolla Kakkosessa kausina 2007–2008 ja 2010. City Stars on tullut tunnetuksi hyvänä cup-joukkueena. Se on esiintynyt lukuisia kertoja Suomen cupin pikkufinaalissa, viimeksi vuonna 2009. Ensimmäinen ja toistaiseksi ainoa pikkufinaalin voitto tuli kaudella 2007.


title: FC City Stars

text: City Starsin kotikenttänä toimi Kisapuiston kenttä. Joukkueen ykköspeliasu oli kokokeltainen. Alkuvuodesta 2007 City Stars siirtyi toisen lahtelaisseuran Kuusysin alaisuuteen, ja siitä tuli oma toimintayksikkö seuran organisaatiossa. Samalla City Starsin taustalle tuli uusia tukijoita, muun muassa Petri Pasanen, ja valmentajaksi Kuusysi-taustainen Kari Kangasaho. Kausina 2007–2008 seuralla oli yhteistyösopimus FC Lahden kanssa. Kaudeksi 2011 Kuusysi päätti palauttaa perinteikkään nimensä miesten kilpailuihin ja City Starsin tarina päättyi.


title: Machi-bugyō-shō

text: Machi-bugyō-shō tarkoittaa feodaalisen Japanin kaupungin maistraattia. Sekä samurai-luokasta että muista yhteiskuntaluokista palvelukseen määrätyt virkamiehet kuten poliisit, palomiehet ja tuomarit palvelivat shōgunaattia machi-bugyō-shōssa. Japanilaisissa kaupungeissa machi-bugyō-shō vastasi esimerkiksi verojen keruusta, poliisitoimesta, siviili- ja rikosoikeudesta ja palolaitoksesta.


title: Machi-bugyō-shō

text: Vuonna 1631 kolmas Tokugawa-klaanin shōgun Tokugawa Iemitsu perusti silloiseen Edoon (nykyiseen Tokioon) keskushallinnon eli shōgunaatin siviilipoliisivoimat, mukaan lukien virat ja arvoasteet. Edoon perustettiin kaksi Machi-bugyō-shō eli kaupungin maistraattia (kolmas "machi-bugyō-shō" perustettiin kaupunkiin vuosien 1702-1719 välisenä aikana). Edossa oli aluksi kaksi maistraattia: pohjoinen maistraatti "kita machi-bugyō" ja eteläinen "minami machi-bugyō". Viittaus "pohjoiseen" ja "eteläiseen" maistraattiin ei Edon kaupungin tapauksessa tarkoita maistraattien sijaintia vaan edellä mainitut maistraatit vuorottelivat samoja vastuita ja velvollisuuksia keskenään kuukauden aikajaksolla. Esimerkiksi partioituaan kuukauden kaupunkia pohjoinen maistraatti luovutti partiointivastuun eteläiselle ja sai kuukauden aikana esiin tulleiden tapausten ja rikosten sekä oikeustoimien raportoimiseen valvoville viranomaisille.


title: Machi-bugyō-shō

text: Samurai-luokan ja sekä papiston (buddha-munkit ja shinto-pappit) juridiset asiat eivät yleensä kuuluneet "machi-bugyō-shō"n tomenkuvaan vaan niitä hallinnoivat valvojat "ō-metsuke" ja "metsuke" sekä hengellisiin asioihin perehtynyt virasto "jisha-bugyō-shō" jolla oli juridinen määräysvalta kaikkiin buddhalaisiin luostareihin ja shintolaisiin pyhäkköihin. "Machi-bugyō-shō"n valvonta kohdistuikin lähinnä kaupungin kauppiaisiin sekä käsityöläisiin ja rikostutkinta kaupungissa tapahtuneisiin rikoksiin.


title: Machi-bugyō-shō

text: Machi-bugyō-shōssa työskenteli eriasteisissa viroissa sekä samurai-luokkaa että alempien luokkien chōnin väkeä, jotka olivat yleensä virkaansa määrättyjä, mutta joistakin viroista tuli pikkuhiljaa isältä pojalle periytyviä.


title: Machi-bugyō-shō

text: Machi-kata yoriki oli ylemmissä virkatehtävissä toimiva samurai. Yoriki vastaa nykyaikana poliisin viroista lähinnä poliisipäällikköä tai nimismiestä.


title: Machi-bugyō-shō

text:
Machi-kata dōshin oli alemmissa virkatehtävissä toimiva samurai, joka usein toimi partioiden johtajana. Dōshin vastaa nykyaikana poliisin viroista lähinnä komisariota.
Oli kokopäiväisesti poliisitehtävissä toimiva, ei-samurai-luokkaan kuuluva henkilö (tavallisesti chōnin), joka tavallisesti toimi suoraan Dōshinin alaisena poliisipartiossa.
Olivat osapäiväisesti apulaipoliisitehtävissä toimivia, ei-samurai-luokkaan kuuluvia, tilanteen mukaan värvättäviä henkilöitä. Usein "goyōkiki" tai "meakashi" saattoi olla paikallinen rikollinen joka tunsi ihmiset, vuorovaikutussuhteet ja tilanteet tarkoin mutta jonka uskollisuus machi-bugyō-shōlle ja lainkuuliaisuus ylipäätään oli heikko. "Machi-bugyō-shō"n antama palkkio poliisityöstä työskentelevälle "Goyōkiki"lle ja "meakashi"lle oli hyvin vähäinen ja usein näiden henkilöiden pääelanto tulikin yksityisten maksamasta vartioinnista tai muista oheistöistä tai elinkeinosta. "Goyōkiki" ja "meakashi" olivat kuitenkin oikeutettuja tekemään virallisen pidätyksen huutamalla "Go yō!" eli "virallisella asialla".
Okappikit olivat palkattuja kätyreitä tai ilmiantajia ("vasikoita"), jotka vakoilivat ja hankkivat tietoja rikollisista ja muista huomioitavista aiheista. Alhaisimmista yhteiskuntaluokista tai niiden ulkopuolelta värvätyt okappikit vastasivat myös kuulustelussa tarvittaessa järjestettävästä kidutuksesta.


title: Machi-bugyō-shō

text: Tokugawa-kauden Edossa oli poliisiasemia ("gosho") sijoitettuna kaupungin tärkeisiin pisteisiin, mutta todella kattavia olivat vartiotuvat ("tsujiban") joita oli Edossa noin kuutisensataa. Nämä vastaavat nykyajan Japanin poliisien "koppeja" ("kōban").


title: FIFA 08

text: FIFA 08 (tunnettu myös nimillä FIFA Football 08 ja FIFA Soccer 08) on EA Sportsin "FIFA"-jalkapallopelisarjan vuonna 2007 julkaistu viidestoista osa. Pelin on kehittänyt vancouverilainen EA Canada -pelistudio. Peli julkaistiin useille alustoille.


title: FIFA 08

text: FIFA 08:n kannessa on Ronaldinhon lisäksi toinen vaihteleva pelaaja, riippuen alueesta. Nämä pelaajat ovat: Peliin on lisätty Be a Pro -pelimuoto, missä pelaaja ohjaa koko joukkueen sijasta vain yhtä pelaajaa kentällä.


title: FIFA 08

text: Kuten edellisiäkin FIFA-pelejä, FIFA 08:a pystyi pelaamaan myös Internetissä. Otteluissa voi olla enintään 10 pelaajaa 5 vastaan 5 -periaatteella. Tämän mahdollistava "Be a Pro" -pelimuoto ei ole kuitenkaan tullut myyntiversioon, vaan se tuli ladattavaksi konsolien kauppapaikoille 6–8 viikon päästä pelin julkaisusta. Jokaista kenttäpelaajaa ohjaa siis oikea ihminen. 5 vastaan 5 -pelimuoto tuli kuitenkin vain Pohjois-Amerikkaan ja Eurooppaan, ei Australiaan. Konsolipelaajat pystyivät myös verkon kautta päivittämään kokoonpanonsa. FIFA-sarjan tuottaja Joe Booth on kertoi, että heidän tavoitteensa on tehdä täysi 11 vastaan 11 pelaajan peli, jossa jokainen ihminen ohjaa yhtä pelaajaa. EA uskoi tämän olevan mahdollista vuonna 2010.


title: FIFA 08

text: FIFA 08:ssa on 30 pelattavaa sarjaa joukkueineen:


title: FIFA 08

text: ¹ Ei FIFA 07:ssä.


title: FIFA 08

text: Edellä mainittujen sarjojen ulkopuolelta mukana ovat seuraavat joukkueet:


title: FIFA 08

text: Sekä seuraavat maajoukkueet:


title: Harasoo

text: Harasoo (tai Harašoo) on suomalaisen Popeda-yhtyeen kuudes studioalbumi, joka julkaistiin 29. lokakuuta 1984. Levy oli Popedan siihenastisen uran myydyin ja se sisältää monia Popedan tunnetuimpia kappaleita, kuten suuret singlehitit ”Matkalla Alabamaan” ja ”Sukset (vaikeata tämä hiihtäminen)”. "Harasoota" myytiin syksyn 1984 aikana kultalevyyn oikeuttava määrä.Kontiainen 2004: s. 190–191.


title: Harasoo

text: Albumi on yhtyeen ensimmäinen, jolla rumpuja soittaa Kari Holm. Hän korvasi veljensä Kai Holmin, joka joutui jättämään yhtyeen asepalveluksen vuoksi. Alun perin Karin piti vain tuurata Kaita, mutta muutos jäi lopulta pysyväksi. Muut Popedan jäsenet albumilla ovat Pate Mustajärvi (laulu), Arwo Mikkonen (kitara), Eero ”Safka” Pekkonen (urut, piano), Costello Hautamäki (kitara) ja Jyrki K. Melartin (basso).


title: Harasoo

text: Vuonna 1993 albumi julkaistiin CD-versiona, jossa oli mukana myös Popedan myöhempi livelevy "Huilut suorina". Vuonna 2014 ilmestyi kuusi bonuskappaletta sisältävä 30-vuotisjuhlapainos.


title: Harasoo

text: Popedan edellisalbumi, vuonna 1983 julkaistu "Kaasua...", oli ollut yhtyeen läpimurtolevy. Se oli niin myynti- kuin arvostelumenestys. "Kaasua..." oli samalla yhtyeen ensimmäinen albumi, jolla se kiinnitti huomiota kaupallisuuteen. Tämä tasoitti tietä seuraavalle albumille; "Kaasua..." oli yhtyeen läpimurto, mutta seuraavalla "Harasoo"-nimisellä albumilla menestys tulisi konkretisoitumaan kultalevyn muodossa.


title: Harasoo

text: Rumpali Kari Holm liittyi Popedaan syyskuussa 1983, sillä hänen veljensä Kai Holm joutui lähtemään lokakuussa armeijaan. Kyse oli alun perin tuuraamisesta, mutta Kain palveluksen lähestyessä loppuaan, yhtyeen muut jäsenet pyysivät Karia jäämään. Aluksi Kari oli ajatusta vastaan vedoten päivätyöhönsä ja alkuperäiseen ideaan pelkästä tuuraamisesta. Yhtye kuitenkin ilmoitti ottavansa siinä tapauksessa Kain tilalle jonkun muun. Lisäksi kitaristi Arwo Mikkonen vaati Karia jäämään yhtyeeseen. Kari sopi asian Kain kanssa puhelimitse ja jäi yhtyeeseen pysyvästi.


title: Harasoo

text: "Harasoon" tekeminen aloitettiin kesällä 1984 MSL-studiolla Lempäälässä. Pate Mustajärven, Costello Hautamäen ja Arwo Mikkosen lisäksi yhtenä albumin tuottajana sekä äänittäjänä toimi Mika Sundqvist. Hän myös kirjoitti osan ”Sukset”-kappaleen sanoituksesta sekä soitti siinä bassoa. Lisäksi Sundqvist lauloi albumilla taustoja.


title: Harasoo

text: Uusia kappaleita oli studioon mentäessä jonkin verran valmiina. Lähtökohta oli sikäli helppo, että alla oli hitti ”Matkalla Alabamaan”, joka oli ilmestynyt keväällä singlenä. Kappaleista oli silti jonkin verran puutetta.


title: Harasoo

text: Albumin venäjänkielinen nimi "Harasoo" () viittasi siihen, että yhtyeessä vallitsee ”hyvä meininki”.


title: Harasoo

text: Albumilla on jo keväällä 1984 hitiksi tullut ”Matkalla Alabamaan” sekä toinen singlehitti ”Sukset (vaikeata tämä hiihtäminen)”, joka erityisesti vauhditti levyn myyntiä. "Harasoon" suosikkikappaleita ovat myös ”Palle and the Boys”, ”Beibi on ylpee” sekä ”Raz, dva, tri”. Kari Holmin mukaan yhtye ei tavoitellut tietoisesti hittejä, vaan teki musiikkia, joka tuntui hyvältä.


title: Harasoo

text: "Harasoon" kymmenestä kappaleesta kuusi on Costello Hautamäen ja neljä Arwo Mikkosen sävellyksiä. "Harasoolla" Hautamäki alkoi samalla siirtyä Popedan pääasialliseksi lauluntekijäksi Mikkosen tilalle. Solisti Pate Mustajärvi sanoitti kappaleet ”Beibi on ylpee”, ”Aamulla”, ”Olen valmis” ja ”Whiskey”. Lisäksi hän sanoitti yhdessä Arwo Mikkosen kanssa kappaleen ”Palle and the Boys” ja tuottaja Mika Sundqvistin kanssa kappaleen ”Sukset (vaikeata tämä hiihtäminen)”. Arwo Mikkonen puolestaan sanoitti yksin raidat ”Raz, dva, tri”, ”Matkalla Alabamaan”, ”Pullaristo ihmemaassa” ja ”Telakalle töihin”.Kontiainen 2014: s. 2.


title: Harasoo

text: Albumin avauskappaleesta ”Beibi on ylpee” tuli keikkasuosikki pitkäksi aikaa. Sitä seuraavassa laulussa ”Palle and the Boys” kerrotaan Popedan näkemyksiä rock & rollin maailmasta. Yksi levyn tuottajista, Mika Sundqvist, laulaa siinä hyvin korkealta menevää taustalaulua. Tekijätietoihin Popeda merkitsi hänet nimellä Ludmila Sundqvistova. Kolmas kappale, perusrock ”Sukset (vaikeata tämä hiihtäminen)”, tehtiin viime tingassa. Mika Sundqvist teki osan sanoituksesta ja soitti myös bassoraidan. Sanoitus tehtiin Pate Mustajärven isän kotitalolla Parkanossa. Mustajärvi ja Sundqvist kirjoittivat humalassa erinäisiä lauseita paperille ja yhdistelivät niitä. Arwo Mikkonen ei pitänyt lainkaan kappaleesta. Costello Hautamäki ei mieltynyt sanoitukseen, mutta on kertonut pitävänsä itse kappaleesta, koska se on hyvä rokki, jota on mukava soittaa.Kontiainen 2009: s. 118.


title: Harasoo

text: Kappaleesta ”Raz, dva, tri” on sanottu, että se on sävellyksenä ja sanoituksena Arwo Mikkosta parhaimmillaan. Laulu kertoo paikasta, missä kaikki on hyvin, ja toisella puolella hyvin huonosti. Kappaleen alkuperäinen nimi oli ”Asematunnelin Anneli”, mutta lopullinen nimi keksittiin kuvausmatkalla Moskovassa. A-puolen päättää ”Aamulla”-niminen tango, joka jatkaa edellisalbumin kappaleesta ”Armahdus” alkanutta ”tuskatrilogiaa”. Pate Mustajärven mukaan ”Aamulla” kertoo siitä jos olisi syntynyt toiseenlaiseen maailmaan, jossa ei saisi soittaa rockia ja sanoa mitä haluaa.Kontiainen 2014: s. 3.


title: Harasoo

text: B-puolen ensimmäinen raita on ”Matkalla Alabamaan”. Se oli ilmestynyt singlenä jo keväällä, paljon ennen itse albumia, ja oli ollut suuri hitti. Arwo Mikkosen ”Pullaristo ihmemaassa” viitannee Popedan entiseen basistiin ja roudariin, Risto ”Eebo” Lehtiseen. Kappale sisältää paljon Mikkoselle tyypillistä huumoria, eikä sitä tehty vakavissaan. ”Olen valmis” on Costello Hautamäen säveltämä ”tiukka rokki”. Albumin päättää suoraviivainen rock ”Telakalle töihin”, joka on jäänyt levyn kappaleista vähälle huomiolle. Popeda ei ole sitä keikoillaan paljoa soittanut, kuten ei myöskään ”Whiskeytä” tai ”Pullaristoa ihmemaassa”.


title: Harasoo

text: "Harasoon" kansikuva kuvattiin Moskovassa. Idea Neuvostoliiton-matkasta oli syntynyt kesän Tuuliajolla-risteilyllä, jossa rumpali Kari Holm ja kitaristi Arwo Mikkonen miettivät laivalla tulevan albumin kansikuvan toteuttamista. Ajatus esitettiin Poko Rekordsin Epe Heleniukselle, joka suostui oitis ideaan. Hänen mielestään se olisi juuri oikea ympäristö Popedan kuvaamiseen.Kontiainen 2009: s. 119.


title: Harasoo

text: Kuvausmatka järjestettiin 6.–9. syyskuuta 1984. Kuvat otti Jouko Järvinen. Sessio järjestettiin Punaisella torilla kuuden aikaan aamulla, jotta vältyttäisiin suurilta ihmismassoilta. Takakannen sotilasparaatikuva otettiin salaa. Kuvassa on käynnissä korkeimman neuvoston jäsenen hautajaiset.Kontiainen 2014: s. 7.


title: Harasoo

text: "Harasoo" julkaistiin 29. lokakuuta 1984. Siitä muodostui Popedan siihenastisen uran kaupallisesti menestynein albumi. Se nousi listalle samassa kuussa ja oli parhaimmillaan listan kolmantena. Listaviikkoja kertyi kaikkiaan 20. Levy myi kultaa saman syksyn aikana (raja oli tuolloin 25 000 kappaletta). Vuoteen 2015 mennessä sitä on myyty yli 40 000 kappaletta.


title: Harasoo

text: Albumi julkaistiin alun perin vinyylilevynä ja C-kasettina. Ensimmäinen CD-versio ilmestyi vuonna 1993, jolloin se julkaistiin yhdessä "Huilut suorina" -livealbumin kanssa. Yksin "Harasoo" on julkaistu CD:nä vuosina 2007, 2011 ja 2014. Vuoden 2014 julkaisu on digipak-mallinen 30-vuotisjuhlapainos, joka sisältää kuusi bonuskappaletta. Mukana ovat singlejen B-puolet ”Nyrkki-Kyllikki” ja ”Hjulapata” sekä Lontoon BBC-studioilla äänitetty akustinen versio kappaleesta ”Palle and the Boys”, joka ilmestyi vuonna 1995 albumilla "Live at the BBC". Ennenjulkaisematonta materiaalia edustavat TV-studiolive ”Beibi on ylpee” (2008) sekä YLE-taltioinnit ”Matkalla Alabamaan” ja ”Sukset”. Ne on äänitetty Levillä 25. maaliskuuta 2009.


title: Harasoo

text: Pentti Teräväinen totesi Aamulehdessä 1. marraskuta 1984, että "Harasoolla" on kahdenlaisia kappaleita: asiallisen sisällön omaavia ja täysin tajuttomia riimityksiä. Soitto kulkee kuitenkin tyylikkäästi ja tarkasti. Teräväisen mielestä Popedassa on kahden sukupolven rokkareita, joiden yhteistyöstä syntyy menestyksiä.


title: Harasoo

text: Aamulehden numerossa 25. marraskuuta 1984 Jaana Takahuhti totesi, että "Harasoo" jatkaa Popedan onnistuneiden, mutta ”ei turhan ryppyotsaisten” levyjen putkea. Lisäksi ”tolkuton” ”Sukset”-kappale tai rivi puna-armeijalaisia levyn kannessa olisivat kenen tahansa muun yhteydessä hyvin korneja, mutta Popedalle ne istuvat.


title: Harasoo

text: Rumba-lehden numerossa 17/84 nimimerkki Miettinen totesi levyn sanoituksista, että sanailu menee välillä niin älyttömäksi, ettei voi muuta kuin ”hilpeästi hymähtää”. Miettinen sanoo, että sanoitukset kaipaisivat skarppausta ja vaihtelua, varsinkin, kun solisti Mustajärvi kykenee hänen mielestään kirjoittamaan hyviäkin tekstejä. Loppuun hän kuitenkin toteaa, ettei pane pahakseen, mikäli joutuu kirjoittamaan Popedan levyistä vielä 1990-luvullakin, kunhan taso säilyy "Harasoon" tasolla.


title: Harasoo

text: Juho Juntunen totesi tammikuun 1985 Suosikissa, että ”Harasoo on raisu levy, mutta parempikin se voisi olla”. Monet vitsikkäiksi tarkoitetut huudot ja tekemällä tehdyt kertosäkeet rasittavat, minkä lisäksi jotkut laulut ovat selkeitä täytekappaleita. Juntusen mielestä levy vaikuttaa siltä, ettei siihen ole keskitytty. Loppuun Juntunen kuitenkin toteaa, että Popeda on hyvin lähellä rock and rollin syvintä olemusta, hyvin lähellä omaa täydellisyyttä.


title: Harasoo

text: Ilta-Sanomien Outi Poppin mielestä "Harasoolle" on luotu yllättävän ”hevit” soundit. Tanakka soitto ja Pate Mustajärven laulu kulkevat ”höyryjunan lailla”, mutta kaikki kappaleet eivät siihen pysty, kuten ”Raz, dva, tri” ja ”Telakalle töihin”. Poppin mielestä Popeda on parhaimmillaan keikoilla, mutta "Harasoon" avulla onnistuu pääsemään oikeaan tunnelmaan ennen esitystä.


title: Harasoo

text: A-puoli


title: Harasoo

text: B-puoli


title: Harasoo

text: 30-vuotisjuhlapainoksen bonuskappaleetMuusikotMuut


title: Pohjantähden alla

text:
Pohjantähden alla on Popedan seitsemäs studioalbumi. Albumi on viimeinen, jolla kitaristi Arwo Mikkonen soittaa. Albumin tunnetuimmat kappaleet ovat ""Kuuma kesä"", ""John Holmes"", ""Pohjantähden alla"" ja ""Christina"".
Albumi menestyi myyntilistoilla hyvin. Joulukuussa 1985 levy nousi kolmannelle sijalle, tammikuussa 1986 albumi oli sijalla kymmenen ja helmikuussa sijalla kaksikymmentäyksi.


title: Pohjantähden alla

text: Elokuun puolenvälin jälkeen yhtye vetäytyi kuukauden mittaiselle tauolle. Tarkoituksena oli aloittaa seuraavan albumin nauhoitukset. Harjoituksia pidettiin parin viikon ajan ja studioon mentiin 9. syyskuuta 1985. Kappaleista aiemmin keikkasetissä oli kuultu versio The Rolling Stonesin hitistä ’’The Last Time"’’ eli ""Laitimmainen kerta"". Kappale kantoi vielä silloin nimeä ""Jo Vain"". Lisäksi studiossa levytettiin myös vanha Canned Heat -klassikko "Let´s Work Together" eli "Hei mennään nussii". Kyseisellä kappaleella Popeda aloitti tuona kesänä keikat. Kappale ei kuitenkaan päätynyt levylle, koska useimmat radioasemat eivät todennäköisesti suostuisi sitä soittamaan. Vasta kolmen vuoden päästä tehtiin kyseisestä biisistä uusi versio, joka päätyi ""Sä lähdit taas"" - sinkun B- puolelle kantaen nimeä ""Kovan pojan Blues"".


title: Pohjantähden alla

text: ""Pohjantähden alla"" oli hieman synkkä Popedan studioalbumiksi, ja sen soundimaailma oli huomattavasti muuttunut kahdesta edellisestä studiolevystä. Albumi onkin Popedan raskaimpia levytyksiä. ""Koko levy on enemmän kansainvälisempää soundia kuin aikaisemmin. Voi olla, että vaikutteita on jenkkirokista. Sitten kun on miksattu ja jauhettu valmista levyä essun tassun, sitten alkaa olla hajua mistä biisistä tulee hitti"" kakkoskitaristi Costello Hautamäki kommentoi levyä.


title: Pohjantähden alla

text: ""John Holmes"" -kappaleesta tuli aikamoinen hitti ja keikkasuosikki. Myös levyn nimibiisi muodostui Popeda-klassikoksi ja sitä kuultiin keikoilla edelleen. ""Levyn kansi on jokseenkin surkea. Vaikkakin kannessa on kaunis nainen, se ei paljoa pelasta. Itse asiassa takakannen kuva olisi sopinut mieluummin etukanneksi. Nyt kannessa on nais-Rambo rööki suussa ja olkapää paljaana. Se ei kyllä mitenkään anna oikeaa kuvaa levystä, vaikkakin siellä lauletaan Rambosta. Eikä tuo kansi kyllä mitenkään tihku erotiikkaa, vaikka jossain lähteessä näin mainittiinkin. Olkapää paljaana ja shortsit jalassa ei tuo vielä riittävästi erotiikkapisteitä."" laulaja Pate Mustajärvi kertoo.


title: Pohjantähden alla

text:
Kaikki kappaleet säveltänyt Costello Hautamäki, ellei toisin mainittu.
Vierailijat


title: The Bleeding

text: The Bleeding on yhtyeen Cannibal Corpse neljäs studioalbumi. Se on yhtyeen viimeinen, jolla on mukana alkuperäinen laulaja Chris Barnes ja se on ensimmäinen jolla on mukana kitaristi Rob Barrett, joka oli mukana ennen yhtyeessä Malevolent Creation. Metal Blade Records julkaisi albumin vuonna 1994. Remasteroitu versio albumista sisältää uuden kansikuvan, bonusraidan ("The Exorcist", cover Possessedin kappaleesta) ja musiikkivideon kappaleeseen "Staring Through the Eyes of the Dead".


title: Ei oo valoo

text: Ei oo valoo on suomalaisen Popeda-yhtyeen kahdeksas studioalbumi, joka julkaistiin vuonna 1987. Se oli ensimmäinen kitaristi Arwo Mikkosen kuoleman jälkeen tehty studiolevy.


title: Ei oo valoo

text: Kaikki kappaleet säveltänyt Costello Hautamäki ja sanoittanut Pate Mustajärvi, ellei toisin mainittu.


title: Hallelujaa (albumi)

text: Hallelujaa on suomalaisen Popeda -yhtyeen yhdeksäs studioalbumi, joka julkaistiin vuonna 1988.


title: JYP-Akatemia

text: JYP-Akatemia oli jyväskyläläinen jääkiekkojoukkue, joka pelasi Mestistä. Joukkueen toiminnan lopettamispäätöksestä tiedotettiin JYPin verkkosivustolla 18. huhtikuuta 2017. JYP-Akatemia kilpaili Mestiksessä kuuden kauden ajan. Joukkue perustettiin vuonna 2011, kun D Team vaihtoi nimensä JYP-Akatemiaksi.


title: JYP-Akatemia

text: JYP-Akatemian kotikenttänä toimi Synergia-areena.


title: JYP-Akatemia

text: D Team perustettiin vuonna 2008 Diskoksen jatkajan D-Kiekon noustua Mestikseen. D Team hankki sarjapaikan D-Kiekko Ry:ltä ja samalla se solmi farmisopimuksen JYPin kanssa. Varsinaisesti D Team ei siis ole edellisten seurojen jatkumo, vaan uusi seura, vaikka se sarjapaikan D-kiekko ry:ltä itselleen hankkikin.


title: JYP-Akatemia

text: 18. kesäkuuta 2008 D Team julkisti uuden logonsa sekä seura ilmoitti tekevänsä historiaa pelaamalla ainakin ensimmäisen Mestis-kautensa NHL-tyyppisessä mainoksettomassa peliasussa. Kauden 2009–2010 päätteeksi D Team voitti hopeaa ja teki historiaa ollessaan ensimmäinen seura Mestiksessä, joka on yltänyt jo toisella kaudellaan mitaleille. Kaudella 2010–2011 D Team voitti pronssia.


title: JYP-Akatemia

text: Kesällä 2011 D Teamin nimeksi vaihdettiin JYP-Akatemia. JYPin toimitusjohtaja Jukka Seppäsen mukaan uuden nimen oli tarkoitus liittää seura enemmän JYPin jääkiekkotoimintaan. JYP-Akatemia pelasi Mestistä lopulta kuuden kauden ajan kaudesta 2011-12 kauteen 2016-17. Kuudennen kauden päätteeksi joukkueen toiminta lakkautettiin emoseura JYPin toimesta. JYP-Akatemian parhaaksi kaudeksi jäi kausi 2014–2015, jolloin joukkue saavutti runkosarjan viidennen sijan. Kaikkiaan JYP-Akatemian kokoonpanossa pelasi kuuden kauden aikana 124 pelaajaa, joista toistaiseksi ainakin kuusi on pelannut myös NHL-liigassa.


title: Kaiho Nieminen

text: Kaiho Kalervo Nieminen (s. 20. joulukuuta 1941 Suomenniemi) on suomalainen kirjailija.


title: Kaiho Nieminen

text: Nieminen eli suurimman osan lapsuus- ja nuoruusvuosistaan Lappeenrannassa. Maalarina työskennellyt Nieminen muutti Helsinkiin vuonna 1967.


title: Kaiho Nieminen

text: Niemisen työttömyyden ja asuntopulan kanssa kamppailevasta nuoresta perheestä kertova esikoisromaani "Lovistoori" ilmestyi vuonna 1972. Se sai ilmestymisvuonnaan Weilin+Göösin 100-vuotisromaanikilpailun ensimmäisen palkinnon ja voitti J. H. Erkon palkinnon. Kirjaa myytiin yli 10 000 kappaletta, ja Nieminen ryhtyikin tämän jälkeen vapaaksi kirjailijaksi.


title: Kaiho Nieminen

text: Niemisen varhaisessa tuotannossa on keskeistä yhteisön kuvaus. Hänen toinen romaaninsa "Tavallinen impi" (1973) kuvaa työläisnaista riiston ja hyväksikäytön kohteena. Myöhemmissä kirjoissaan Nieminen siirtyy tarkastelemaan erityisesti yksilöä. Romaanissa "Äiditön mies" (1985) Nieminen tarkastelee 1980-luvulla elävän miehen traumoja ja ympäristön vaatimuksia. Teosta "Mies ja elokuu" (1996) on kuvattu taiteilijaromaaniksi. Romaanien lisäksi Nieminen on kirjoittanut myös novellikokoelmia, joista "Saalistajat" (1982) ja "Pyromaanien yö" (1988) kuvaavat marginaalissa eläviä ihmisiä ja heidän paikkaansa yhteisössä.


title: Robert Mizrachi

text: Robert Mizrachi (s. 24. marraskuuta 1978 Sunny Isles Beach, Florida) on yhdysvaltalainen pokeriammattilainen. Hän on toisen tunnetun pokerinpelaajan, Michael "The Grinder" Mizrachin isoveli. Michaelin kaksoisveli Eric Mizrachi on myös pokeriammattilainen. Neljäs nuorempi veli Daniel on ammatiltaan taikuri.


title: Robert Mizrachi

text: Mizrachin ensimmäinen suuri turnausvoitto oli Amsterdamissa käydyn Master Classics of Poker -tapahtuman 5 000 euron LIDO Championship -turnauksen ykköstila. Hän ansaitsi palkintorahoja 372 240 euroa. Huhtikuussa 2006 hän sijoittui toiseksi Fourth Annual Five-Star World Poker Classicin 1 500 dollarin no limit hold'em -turnauksessa (palkintosumma 113 265 dollaria).


title: Robert Mizrachi

text: World Poker Tourilla The Mirage Poker Showdown -tapahtuman pääturnauksessa Mizrachi selvisi finaalipöytään ja oli lopulta Stanley Weissin voittaman kisan kuudes ansaiten 129 476 dollaria. Toisen kerran hän oli WPT:n finaalipöydässä tammikuussa 2007, jolloin hän oli neljäs Bahamasaarilla pelatussa PokerStars Caribbean Poker Adventure -turnauksessa. Sijoituksestaan hän ansaitsi 409 703 dollaria.


title: Robert Mizrachi

text: World Series of Pokerista (WSOP) Mizrachilla on yksi voitto ja useita rahasijoja. Ennen vuotta 2007 hän oli menestynyt parhaiten vuoden 2005 1500 dollarin limit hold'em shootout -turnauksessa, jossa sijoittui neljänneksi. Vuoden 2007 WSOP:n Mizrachi aloitti vahvasti: hän sijoittui neljässä turnauksessa 12 päivän aikana rahoille, mukaan lukien kahden H.O.R.S.E.-turnauksen finaalipöytäsijoitukset. Näiden jälkeen hän sai uransa ensimmäisen rannekkeen voittamalla pot limit omahan maailmanmestaruusturnauksen, jossa on 10 000 dollarin turnausmaksu. Mizrachi ansaitsi ykköstilastaan 768 889 dollaria. Myös WSOP:n pääturnauksessa hän oli rahoilla (sijoitus 357.). Vuoden 2008 WSOP:ssa Mizrachi oli neljäs 2 500 dollarin 2-7 triple draw lowball -turnauksessa. Hän oli rahoilla myös pääturnauksessa (458.).


title: Robert Mizrachi

text: Lokakuussa 2009 Mizrachi oli toinen UltimateBetin Aruba Poker Classicin pääturnauksessa. Hän ansaitsi kakkossijastaan 414 680 dollaria.


title: Robert Mizrachi

text: Mizrachi edustaa Full Tilt Poker -nettipokerihuonetta. Tammikuussa 2010 hänen pokeriuransa turnausansiot ylittivät 3,4 miljoonaa dollaria.


title: David Duke

text: David Ernest Duke (s. 1. heinäkuuta 1950) on yhdysvaltalainen poliittinen aktivisti. Duke on valkoinen nationalisti ja esittäytyy ”roturealistiksi”. Hän kannattaa rotujen sekoittumisen estämistä ja valkoista ylivaltaa.


title: David Duke

text: Duke on entinen Louisianan edustajainhuoneen jäsen ja presidentinvaalien esivaalien osanottaja sekä republikaanien että demokraattien riveissä. Hän liittyi vuonna 1967 Ku Klux Klaniin ja oli vuodesta 1974 vuoteen 1978 Knights of the Ku Klux Klan -järjestön suurvisiirin ("Grand Wizard") arvoinen johtaja.


title: David Duke

text: Duke uskoo juutalaisten taloudelliseen ja poliittiseen ylivaltaan sekä mediavaltaan länsimaissa, eritoten Yhdysvalloissa. Dukea on kuvailtu ”Amerikan ehkä tunnetuimmaksi rasistiksi ja antisemitistiksi”. Duke on tunnettu holokaustin kiistäjä.


title: David Duke

text: Duke maalailee juutalaisten maailmanlaajuista salaliittoa, joka pyrkii tuhoamaan valkoisen rodun maahanmuuton ja sekoittumisen kautta. Duke piti Donald Trumpia parhaana republikaanien vuoden 2016 esivaaliehdokkaista ja ylisti erityisesti Trumpin suunnitelmaa karkoittaa 11 miljoonaa paperitonta siirtolaista. Trump vastasi, että hän ei halua eikä tarvitse Duken kannatusta.


title: OMG

text: OMG voi tarkoittaa ainakin seuraavia asioita:


title: Ascotin kilparata

text: Ascotin kilparata on englantilainen laukkarata pienessä Ascotin kaupungissa Berkshiren historiallisessa maakunnassa. Rata sijaitsee lähellä Windsorin linnaa, ja sen omistaa The Crown Estate.


title: Ascotin kilparata

text: Kilparadan kuuluisin tapahtuma on keskikesällä järjestettävä viikon mittainen Royal Ascot eli Ascotin laukkakilpailut. Se on Britannian tunnetuin hevostapahtuma, joka tunnetaan kuninkaallisten ja brittieliitin näyttävästä esiintymisestä katsomossa. Tapahtuma tunnetaan tiukasta pukukoodistaan: naisilla tulee olla päässään hatut ja jaloissa sukkahousut; leningin pitää peittää olkapäät ja sen pituus on tarkkaan säädetty. Asukokonaisuuden pitää olla peittävä. Miehiltä edellytetään saketin ja silinterihatun käyttöä.


title: Juha Vakkuri

text: Juha Ilkka Vakkuri (s. 2. joulukuuta 1946 Riihimäki) on suomalainen kirjailija ja toimittaja.


title: Juha Vakkuri

text: Toimittajana Vakkuri on kirjoittanut politiikkaan ja talouteen liittyvistä aiheista radioon, televisioon ja sanomalehtiin vuodesta 1969 lähtien. Hän oli seitsemän vuotta MTV:n palveluksessa ja neljätoista vuotta Yleisradion ohjelmapäällikkönä. Vuosina 1971–1975 Vakkuri oli YK:n kehitysohjelman UNDP:n palveluksessa Afrikassa ja New Yorkissa. Vakkuri on ollut vapaa kirjailija vuodesta 1997 alkaen.


title: Juha Vakkuri

text: Vakkuri perusti vuonna 2000 poikansa nimeä kantavan Villa Karo -nimisen suomalais-afrikkalaisen kulttuurikeskuksen Beninin Grand-Popoon.


title: Helvetin enkelit (kirja)

text: Helvetin enkelit () on Hunter S. Thompsonin kirjoittama, vuonna 1966 julkaistu kirja.


title: Helvetin enkelit (kirja)

text: Teos perustuu Thompsonin kokemuksiin hänen Helvetin enkelien parissa viettämänsä vuoden ajalta.


title: Helvetin enkelit (kirja)

text: Kirjan vuonna 2007 ilmestyneen suomenkielisen painoksen kustantaja on Kustannusosakeyhtiö Sammakko.


title: Manuel Santana

text: Manuel ”Manolo” Martínez Santana (s. 10. toukokuuta 1938 Madrid, Madridin maakunta, Espanja) on espanjalainen entinen tennispelaaja, joka voitti neljä kaksinpelin Grand Slam -turnausta. Hänet on valittu International Tennis Hall of Fameen.


title: Japanin parlamentti

text: Japanin parlamentti (, ) on Japanin korkein lakiasäätävä poliittinen elin, joka valitsee Japanin pääministerin. Se koostuu Yhdistyneen kuningaskunnan parlamentin tavoin alahuoneesta tai edustajainhuoneesta () ja ylähuoneesta (). Molempien osien jäsenet valitaan yleisillä vaaleilla. Japanin parlamentin rakennus sijaitsee Tokiossa Chiyodan erillisalueella Nagatachōn kaupunginosassa. Parlamentti kokoontui ensimmäistä kertaa 29. marraskuuta 1890 sen perustaneen Meiji-perustuslain astuttua voimaan edellisenä vuonna.


title: Japanin parlamentti

text: Jokainen 20 vuotta täyttänyt Japanin kansalainen voi äänestää parlamentin valitsevissa vaaleissa. Vaaleissa täytettävät paikat jaetaan kahteen ryhmään, jotka molemmat valitaan eri metodeilla; vaaleissa merkittävin ero parlamentin huoneiden välillä on näiden ryhmien koko ja niiden valintatapa. Äänestäjien täytyy myös antaa kaksi ääntä: toinen yksittäiselle ehdokkaalle vaalipiirissä ja toinen puolueen vaalilistalle. Alahuone on parlamentin voimakkaampi osa. Vaikka ylähuoneen hylkäämän lakiesityksen hyväksymiseen tarvitaan alahuoneessa kahden kolmasosan enemmistö, ylähuone voi vain viivyttää alahuoneen hyväksymää budjettia tai sopimusta, eikä ylähuoneella ole valtaa estää alahuonetta valitsemasta sen haluamaa pääministeriä.


title: Japanin parlamentti

text: Japanin ensimmäinen nykyaikainen lakiasäätävä kokous oli Keisarillinen parlamentti (), joka perustettiin vuosina 1889–1947 voimassa olleen Meiji-perustuslain mukaisesti. Perustuslaki hyväksyttiin 11. helmikuuta 1889 ja parlamentti kokoontui ensimmäisen kerran 29. marraskuuta 1890, kun laki tuli voimaan. Parlamentti koostui alahuoneesta ja ylähuoneesta, jonka nimi oli Kizoku-in (, ). Alahuone valittiin suorilla vaaleilla, joskin äänioikeutettuja oli rajallinen määrä; yleinen äänioikeus miehille otettiin käyttöön vuonna 1925. Ylähuone oli samantyyppinen kuin brittiläinen House of Lords ja koostui ylhäisaatelin jäsenistä.


title: Japanin parlamentti

text: Meiji-perustuslaki pohjautui suureksi osaksi 1800-luvun Preussin perustuslailliseen monarkiaan ja uusi parlamentti muotoiltiin osin Saksan valtiopäivien ja osin brittiläisen Westminster-järjestelmän mukaan. Toisin kuin Japanin nykyisessä perustuslaissa, Meiji-perustuslaissa keisarille annettiin todellista poliittista valtaa, vaikka käytännössä keisarin vallankäyttöä pitkälti ohjasikin genrō-nimellä tunnettu ryhmä oligarkkeja.


title: Japanin parlamentti

text: Tullakseen laiksi perustuslain lisäyksellä tuli olla sekä parlamentin että keisarin hyväksyntä. Vaikka keisari ei voinutkaan enää säätää lakeja itse, hänellä oli siis veto-oikeus parlamentissa. Keisari sai myös valita vapaasti pääministerin ja hallituksen, ja niinpä Meiji-perustuslain aikana pääministereitä ei useinkaan valittu parlamentista eivätkä he nauttineet sen luottamusta. Keisarillisella parlamentilla oli myös vain rajalliset valtaoikeudet muuttaa valtion budjettia. Vaikka parlamentti voikin käyttää veto-oikeuttaan budjettiin, edellisen vuoden budjetti pysyi voimassa, jos mitään budjettia ei hyväksytty.


title: Japanin parlamentti

text: Sodan jälkeen vuonna 1947 hyväksytty uusi Japanin perustuslaki loi aiempaa demokraattisemman järjestelmän ja sen mukaan parlamentti nimettiin "Valtionkokoukseksi". Äänioikeus laajennettiin ensimmäistä kertaa koskemaan naisia, Kizoku-in lakkautettiin ja sen tilalle perustettiin suorilla vaaleilla valittava ylähuone. Keisarin valtaoikeuksia supistettiin ja hänelle jäi vain nykyinen seremoniallinen rooli. Parlamentti julistettiin "valtiovallan korkeimmaksi elimeksi" (artikla 41). Kaikki parlamentin vaalit järjestettiin siirtämättömän yhden äänen vaalitavalla.


title: Japanin parlamentti

text: Suhteellisen vaalitavan käyttöönotto ylähuoneen vaaleissa vuonna 1982 oli ensimmäinen merkittävä vaaliuudistus sodanjälkeisen perustuslain aikana. Sen sijaan että äänestäjät olisivat äänestäneet yksilöitä koko maan käsittävästä vaalipiiristä, kuten aiemmin, he äänestivät nyt puolueita. Puolueet tekevät listan ehdokkaistaan ennen vaaleja ja yksittäiset edustajat valitaan puolueiden koko maassa saamien äänimäärien suhteiden perusteella. Järjestelmä otettiin käyttöön, jotta ehdokkaiden ei tarvitsisi käyttää niin paljon rahaa kampanjointiin koko maan alueella. Kriitikkojen mukaan uusi järjestelmä kuitenkin hyödytti kahta suurinta puoluetta, LDP:tä ja sosialistista puoluetta, jotka olivatkin tukeneet uudistusta.


title: Japanin parlamentti

text: Perustuslain mukaan parlamentin täytyy kokoontua ainakin kerran vuodessa. Teknisesti ainoastaan alahuone "hajotetaan" ennen vaaleja, kun taas alahuoneen ollessa hajotettuna ylähuone on yleensä "suljettu". Keisari sekä kutsuu parlamentin koolle että hajottaa alahuoneen, mutta hänen täytyy tehdä se noudattaen hallituksen neuvoa. Hätätilassa hallitus voi kutsua parlamentin ylimääräiseen istuntoon, jollaisen voi kutsua koolle myös vähintään neljäsosa kumman tahansa huoneen jäsenistä. Jokaisen istuntokauden alussa keisari lukee erityisen puheen, jossa hän kertoo hallituksen tulevaa vuotta koskevista suunnitelmista, valtaistuimeltaan ylähuoneessa.


title: Japanin parlamentti

text: Parlamentti on päätösvaltainen, jos kolmasosa kumman tahansa huoneen jäsenistä on paikalla, ja istunnot ovat julkisia, ellei ainakin kaksi kolmasosaa paikalla olevista edustajista päätä toisin. Kumpikin huone valitsee oman puhemiehensä, joka ratkaisee äänestyksen tasapelitilanteessa. Molempien huoneiden jäsenillä on tietynlainen suojaus pidätystä vastaan, kun parlamentin istuntokausi on käynnissä, ja parlamentissa puhutut sanat ja annetut äänet nauttivat parlamentaarista etuoikeutta. Kumpikin huone päättää omista säännöistään ja on vastuussa omien jäsentensä rankaisemisesta. Edustaja voidaan erottaa kahden kolmasosan äänienemmistöllä. Jokaisella hallituksen jäsenellä on oikeus puhua kummassa tahansa parlamentin huoneessa lakiehdotuksesta, ja kummallakin huoneella on oikeus kutsua paikalle hallituksen jäseniä.


title: Japanin parlamentti

text: Japanin parlamenttiin on valittu ensimmäisenä länsimaalaisena jäsenä 2002 suomalaissyntyinen Marutei Tsurunen (syntyjään Martti Turunen). Parlamentissa Tsurunen edustaa demokraatteja.


title: Nastolan Kiekko

text: Nastolan Kiekko eli NasKi on nastolalainen jääkiekkoseura. Se on perustettu vuonna 1993.


title: Nastolan Kiekko

text: 2000-luvun alun NasKi pelasi vielä viidenneksi korkeimmalla sarjatasolla III-divisioonassa, mutta parhaimmillaan NasKi on pelannut Suomi-sarjassa kaudella 2007-08 sekä kaudella 2012-2013 alemmassa SS-karsintasarjassa.


title: Nastolan Kiekko

text: Kaudelle 2013-2014 seura jaettiin taloudellisesti ja hallinnollisesti Nastolan Kiekko ry:ksi (Edustus) ja Nastolan Kiekko Juniorit ry:ksi (muut joukkueet). Edustus aloittaa kauden Hämeen alueen II-divisioonassa.


title: Tendai

text:
Tendai eli Tendai-shū on Japanissa syntynyt Mahayana-buddhalaisuuden lahko.
Se kehittyi Tiantai-buddhalaisuudesta, jonka toi Japaniin vuonna 806 Saichō, Kiinassa opiskellut japanilaismunkki. Hänen Hieivuorelle perustamastaan temppelistä kehittyi Tendai-buddhalaisuuden keskus. Tiantai-suunnan lisäksi siihen sekoittui vaikutteita Zen-filosofiasta sekä esoteerisyyttä. Saichōn kuoleman jälkeen liike jakaantui kahten kilpailevaan suuntaan joista tuli nimiltään Sammon ja Jimon.


title: Tendai

text: Perusfilosofialtaan Tendai toistaa Tiantain oppeja. Keisari Kanmu oli tärkeä Tendai-lahkon suojelija. Tendai-luostarikompleksin ja vuoren juurella olevan uuden pääkaupungin keisarillisen hovin välille kehittyi tiivis suhde, ja Tendai painottikin opeissaan uskollisuutta keisaria ja valtiota kohtaan.


title: Portal

text: Portal on Valve Corporationin kehittämä ja julkaisema ja Electronic Artsin jakelema pulmapeli, joka ilmestyi Windowsille ja Xbox 360:lle "The Orange Box" -pelikokoelmassa yhdessä "Half-Life 2:n" ja "Team Fortress 2:n" kanssa 10. lokakuuta 2007. Peli julkaistiin PlayStation 3:lle 11. joulukuuta 2007, ja on ladattavissa myös Steam-palvelusta. "Portal" on kolmiulotteinen geometrinen ongelmanratkaisupeli, jossa teleportteja seiniin luovan laitteen avulla ratkaistaan kolmiulotteisia geometrisia aivopähkinöitä.


title: Portal

text: Vuonna 2011 "Portalille" julkaistiin jatko-osa.


title: Portal

text: "Portal" on kolmiulotteinen ja ensimmäisen persoonan näkökulmasta nähty pulmapeli, jossa pelaajan kuuluu ratkaista erilaisia haasteita päästäkseen etenemään peliympäristöissä. Pelimekaniikassa keskeinen rooli on ”Aperture Science Handheld Portal Device 04” -laitteella (”portaaliase” tai ”ASHPD”), jonka avulla pelaaja pystyy tekemään portaalin, jossa on sekä fyysinen että visuaalinen yhteys kahden eri paikan välillä. Portaalien kautta pelaaja voi siirtää esineitä ja itsensä. Portaaleja voi tehdä kuitenkin vain kaksi samanaikaisesti, joko sinisen tai oranssin. Kun pelaaja luo uuden samanvärisen portaalin, vanha katoaa. Pelaaja pystyy myös liikuttamaan haasteiden ratkaisemiseen tarkoitettuja kuutioita, mutta koekammioiden energiavallien seurauksena pelaaja ei pysty liikuttamaan niitä muihin peliympäristöihin. Energiavallien läpi käveleminen myös sulkee pelaajan muodostamat portaalit.


title: Portal

text: Portaalit hyödyntävät pelin fysiikanmallinnusta, joten liikesuunnan muuttumisesta huolimatta portaalista kulkenut pelaaja tai esine säilyttää liikemääränsä, liike-energiansa ja pyörimismääränsä; jos pelaaja esimerkiksi hyppää korkealta tasanteelta portaaliin, hän poistuu toisesta portaalista aikaisemmasta pudotuksessa saadulla vauhdilla. Fysiikanmallinnus mahdollistaa pelaajalle sen, että hän pystyy laukaisemaan itsensä kuilujen ylitse sekä pystysuorassa että vaakasuorassa asennossa. Portaaleilla pystyy myös luomaan fysiikan lakien kannalta mahdottomia tilanteita; jos pelaaja luo kattoon ja lattiaan portaalin ja hyppää siihen, hän putoaa alas portaalien läpi loputtomasti. Pelaaja pystyy myös näkemään portaalien kautta "peilikuvan" pelihahmostaan Chellistä, joka ei puhu kertaakaan koko pelin aikana, ja ääntelee vain kun esine putoaa hänen päähänsä. Portaaleja ei kuitenkaan pysty muodostamaan seinien kulmiin tai muihin epätasaisiin pintoihin eikä lasiin tai rautaan.


title: Portal

text: Vaikka "Portalin" juoni sijoittuu yhdysvaltalaisen Aperture Science -tiedeyhtiön tutkimuslaitoksen tiloihin, pelaajahahmon ohella pelin ainoa hahmo on GLaDOS-niminen tekoäly (Ellen McLain), joka pelin alussa esittelee pelaajalle pelimekaniikan alkeita. GLaDOS myös kommentoi koekammioiden haasteita omituisilla lausahduksilla, joihin kriitikoiden kehuma pelin huumori pohjautuu. Pelin edetessä GLaDOS kuitenkin muuttuu epämiellyttävämmäksi hahmoksi, ja peliympäristön tunnelma vaihtuu vähitellen ahdistavaksi ja painostavaksi.


title: Portal

text: Portal sijoittuuBlack Mesan kanssa kilpailevaan tieteelliseen tutkimuslaitokseen, Aperture Scienceen. Laitos on jostain syystä autioitunut ja sitä hallitsee tekoäly GLaDOS (Genetic Lifeform and Disk Operating System).


title: Portal

text: Chell-niminen nainen herää omasta lukitusta kammiostaan GLaDOSin ohjaamasta horrostilasta, ja järjestelmä päättää ottaa hänet testattavaksi. Chellin tulee suorittaa sarja testejä ASHPD-aseella, jotka suoritettuaan GLaDOS lupaa hänelle kakkukahvit. Chell saa ensin vain sinisiä portaaleja ampuvan aseen, mutta pelin edetessä ase päivitetään, jolloin sillä voi ampua sekä sinisiä että oransseja portaaleja. Testit muuttuvat muutaman kammion jälkeen yhä vaarallisemmiksi, kun huoneisiin lisätään tappavaa nestettä, energiapellettejä sekä tykkirobotteja.


title: Portal

text: Chell huomaa pelin aikana, että on ainoa elävä ihminen koko laitoksessa, ja ainoat viitteet muihin ihmisiin ovat ”Apua!”- ja ”Kakku on valetta!” -tekstit kammioiden seinillä. Eräässä vaiheessa peliä hän saa seurakseen raskaan kumppanikuution ("Aperture Science Weighted Companion Cube"), joka hänen täytyy lopulta GLaDOSin käskystä tuhota polttouunissa.


title: Portal

text: Viimeisen kammion jälkeen GLaDOS väittää Chellin saavan kakkunsa, mutta yrittääkin tappaa tämän polttouunissa. Chell onnistuu kuitenkin pakenemaan ja koettaa paeta laitoksesta GLaDOSin yrittäessä tappaa häntä eri keinoin. Chell löytää lopulta GLaDOSin. Hetken sananvaihdon jälkeen GLaDOSista irtoaa tärkeä osa, jonka Chell heittää portaalin välityksellä polttouuniin. GLaDOS kertoo osan olleen moraaliydin, joka esti GLaDOSia vapauttamasta hermomyrkkyä laitoksen sisäilmaan. GLaDOS aloittaa jälleen laitoksen myrkyttämisen tappaakseen Chellin, mutta myrkyn hiljalleen myrkyttäessä hengitysilmaa Chell hyödyntää GLaDOSin ampumia ohjuksia kääntäen ne portaalien avulla takaisin teköälyyn. Ohjukset irrottavat yksi kerrallaan GLaDOSin persoonallisuusytimiä, jotka Chell heittää polttouuniin. Chellin tuhottua ytimet GLaDOS tuhoutuu ja molemmat sinkoutuvat ulos tutkimuskeskuksesta. Pelaaja näkee hetken aikaa savuavat rauniot. Pelin loppu muutettiin kuitenkin 3. maaliskuuta 2010 osana virtuaalimarkkinointikampanjaa, johon sisältyi muun muassa peliin lisättyjen radioiden kautta saatavia morse-viestejä sekä SSTV-signaaleja. Muutetussa lopussa pelaaja kuulee robottimaiset askeleet ja konemaisen äänen, joka ”kiittää alistumasta juhla-asentoon” (viittauksena GLaDOSin kommenttiin aiemmassa osassa peliä) sekä näkee pelihahmon silmin kuinka hänet raahataan pois, ilmeisesti takaisin Aperture Laboratoriesin tiloihin. Tällä viitattiin myöhemmin julkistettuun jatko-osaan.


title: Portal

text: Loppuvideossa kamera liikkuu putkistojen poikki saapuen lopulta laajaan pimeään huoneeseen, jossa on monia hyllyrivejä täynnä GLaDOSin persoonallisuusytimiä, jotka aktivoituvat yksi kerrallaan. Huoneen keskellä on pöytä, jonka vieressä on aiemmin näkynyt kumppanikuutio. Pöydän päällä on GLaDOSin pelaajalle lupaama kakku, jossa palaa huonetta valaiseva kynttilä. Ylhäältä laskeutuva robottikoura sammuttaa kakun kynttilän, jolloin kuva pimenee.


title: Portal

text: Lopputeksteissä kuullaan Jonathan Coultonin peliä varten säveltämä humoristinen laulu, ”Still Alive”, GLaDOSin laulamana. Laulun sanat viittaavat peliin ja vihjaavat, ettei GLaDOS tuhoutunut kokonaan.


title: Portal

text: Huhtikuussa 2011 Valve julkaisi sarjakuvan, jossa kerrotaan Doug Rattmanista. Rattman on yksi tärkeimmistä avainhenkilöistä, sillä hän kirjoitti ohjeita seinille ja kertoi kakun olevan valhe. Rattman oli ollut Aperture Sciencella töissä kehittämässä GLaDOSia, mutta kehittelyn aikana GLaDOS otti vallan ja tappoi kaikki laitoksen työntekijät – ainoastaan Rattman onnistui pakenemaan. Rattman muuttaa testihenkilöiden tietokantaa ja laittaa Chellin ensimmäiseksi koehenkilöksi tämän lannistumattoman luonteen vuoksi. Chell ”tuhoaa” GLaDOSin ja pääsee maan pinnalle (pelin tapahtumien mukaan). Samaan aikaan Rattman löytää uloskäynnin ja näkee kun yksi Aperturen roboteista raahaa Chellin takaisin. Rattman palaa takaisin pelastamaan Chelliä, mutta Chell on laitettu pitkäaikaiseen rentoutumistilaan (huoneeseen, josta "Portal 2" alkaa). Generaattorit ovat menettäneet virran, joten Chell on kuolemassa. Rattman saa kytkettyä pitkäaikaiseen rentoutumistilaan virran, jotta Chell ei kuolisi, mutta Chellin heräämiseen menisi vielä monta vuotta – herätystapahtuma alkaa vain, kun tilan ovi avataan tai virta kytkeytyy päälle. Rattman menee lepäämään samanlaiseen kapseliin missä Chell herää alussa. Hänen kohtalonsa sen jälkeen on tuntematon.


title: Pyhän Ristin katedraali

text: Pyhän Ristin katedraali () on kirkkorakennus Bostonissa, Yhdysvaltain Massachusettsissa. Se on Bostonin roomalaiskatolisen arkkihiippakunnan pääkirkko, ja suurin kirkkorakennus Uudessa-Englannissa. Katedraalin suunnittelusta on vastannut yhdysvaltalainen arkkitehti Patrick Keely. Sen rakennustyöt käynnistettiin vuonna 1866. Huhtikuun 26. päivänä vuonna 1875 uusgotiikkaa edustava katedraali oli valmis vihittäväksi. Vihkimisjuhlallisuuksia johti arkkipiispa John J. Williams.


title: Tuomas Pihlman

text: Juha Tuomas Kalervo Pihlman (s. 13. marraskuuta 1982 Espoo) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan 15 NHL-ottelua New Jersey Devilsissa. Suurimman osan urastaan Pihlman loi kuitenkin SM-liigassa, jossa hän pelasi yhteensä 633 runkosarjaottelua tehopistein 148+161=309 ja keräten 592 jäähyminuuttia sekä 104 playoff-ottelua tehopistein 24+19=43 ja keräten 76 jäähyminuuttia. Pihlman voitti Suomenmestaruuden JYPissä vuosina 2009 ja 2012 sekä Porin Ässissä vuonna 2013. Hän aloitti jääkiekkoilun Hyvinkään Ahmoissa, mutta Pihlman siirtyi 13-vuotiaana JYPiin ja nousi siellä myös seuraikonin asemaan. Hän pelasi JYPissä 12 kautena SM-liigaa ja toimi joukkueen kapteenina kaudella 2015–2016. Hän kuului myös Suomen vuoden 2009 MM-joukkueeseen.


title: Tuomas Pihlman

text: Elite Prospects -sivuston Ulf Anderssonin mukaan isokokoinen Pihlman oli pelityyliltään voimahyökkääjä, jolla oli hyvä visio sekä kova ja tarkka laukaus. Hän oli vahvimmillaan maalinedustatilanteissa. Pihlman tunnettiin hyvänä maalintekijänä, mutta uransa loppupuolella hän pelasi usein myös rikkovassa roolissa alemmissa ketjuissa.


title: Tuomas Pihlman

text: Pihlman syntyi Espoossa, mutta aloitti jääkiekon Hyvinkään Ahmoissa. Hänen perheensä muutti Jyväskylään Pihlmanin olleessa 13-vuotias ja Pihlman siirtyi pelaamaan JYPiin. Pihlman voitti B-nuorten SM-hopeaa vuonna 1999 ja A-nuorten SM-pronssia vuonna 2001. Hän debytoi SM-liigassa kaudella 1999–2000 jo 17-vuotiaana pelaten 17 runkosarjaottelua ilman tehopisteitä, mutta Pihlman pelasi ensimmäisen kokonaisen kautensa 2000–2001, jolloin 47 runkosarjaottelussa syntyi tehot 3+6=9. New Jersey Devils varasi Pihlmanin NHL:ään toisella kierroksella 48. pelaajana kesällä . Kaudella 2001–2002 Pihlman herätti lupauksia myös yllättävällä neljän maalin illalla. Kauden jälkeen Pihlman sai useita tarjouksia muualta SM-liigasta, mutta JYPin päävalmentaja Matti Alatalo sai hänet jäämään luvatessaan Pihlmanille isomman roolin. Hän teki läpimurron ja nousi liigapelaajien eliittiin kaudella 2002–2003 tehdessään tehot 19+15=34 53 ottelussa. Hän pelasi kuuluisassa "VIP-ketjussa" Antti Virtasen ja Jarkko Immosen kanssa. Pihlman oli JYPin toiseksi paras pistemies Éric Perrinin jälkeen. Pihlman teki 1+1-vuotisen jatkosopimuksen maaliskuussa 2003, mutta hän teki heinäkuussa 2003 kuitenkin kolmivuotisen tulokassopimuksen hänet varanneen Devilsin kanssa.


title: Tuomas Pihlman

text: Ensimmäisellä Devils-kaudellaan 2003–2004 Pihlman pelasi kaksi NHL-ottelua. Hän teki NHL-debyyttinsä 1. tammikuuta 2004 vieraissa Washington Capitalsia vastaan. Pihlman sai ottelussa jääaikaa 6.11 minuuttia. Pääosa ensimmäisestä Pohjois-Amerikan kaudesta kului AHL:n Albany River Ratsissa, jossa Pihlman pelasi kokonaisuudessaan myös työsulkukaudella . Kaudella 2005–2006 hän pelasi 11 NHL-ottelua tehopistein 1+1=2. Ensimmäisen NHL-maalinsa Pihlman teki 30. marraskuuta 2005 Philadelphia Flyersiä vastaan Aleksandr Mogilnyin ja Sean Brownin syötöistä. Maali jäi Devilsin ainoaksi joukkueen hävittyä 1–2. Hän kuului myös farmijoukkue River Ratsin kapteenistoon. Kaudella 2006–2007 Pihlman pelasi kaksi NHL-ottelua ja pääosan kaudesta hän pelasi AHL:n Lowellissa.


title: Tuomas Pihlman

text: Pihlman palasi kaudeksi 2007–2008 JYPiin 1+1-vuotisella sopimuksella, vaikka ottajia olisi ollut ympäri Eurooppaa. Myös "VIP-ketju" pystyttiin kokoamaan uudelleen, kun Antti Virtanen palasi joukkueeseen Sveitsistä ja myös Jarkko Immonen saapui kuultuaan tuttujen ketjukavereidensa paluusta. Pihlman ylitti häneen kohdisuneet odotukset ja teki onnistuneesti runkosarjassa tehot 20+29=49. Hän teki tammikuussa 2008 kevääseen 2010 ulottuneen jatkosopimuksen. Kaudella 2008–2009 Pihlman jakoi tehoilla 24+32=56 koko SM-liigan maalipörssin toisen sijan neljän muun pelaajan kanssa ja sijoittui pistepörssissä kuudenneksi. Pihlman voitti kauden päätteeksi Suomenmestaruuden.


title: Tuomas Pihlman

text: Pihlmanin kausi 2009–2010 päättyi tammikuun 2010 lopulla, kun hän kärsi polven kierukkavammasta ja joutui leikkauksen jälkeen muutaman viikon levolle. Polvioperaatiosta kuitenkin seurasi bakteeritulehdus, jonka johdosta Pihlman joutui sairaalaan ja hänen kautensa todettiin päättyneeksi, mutta hän kuitenkin palasi kaukaloihin kahteen viimeiseen playoff-otteluun ja voitti SM-pronssia. Pihlman ehti tehdä runkosarjan 36 ottelussa tehot 17+24=41. Hänet valittiin marraskuun 2009 kuukauden pelaajaksi.


title: Tuomas Pihlman

text: Kevään 2010 jälkeen Pihlman oli ilman sopimusta aina lokakuuhun saakka, kunnes hän teki loppukauden 2010–2011 kattaneen sopimuksen Jokereiden kanssa. Kaudeksi 2011–2012 hän palasi taas JYPiin vuoden mittaisella sopimuksella. Hän voitti kauden päätteeksi Suomen-mestaruuden ja siirtyi tämän jälkeen kaudeksi 2012–2013 Porin Ässiin kaksivuotisella sopimuksella. Pihlman voitti siellä kauden päätteeksi toisen peräkkäisen Suomenmestaruutensa. Kesken kauden 2013–2014, tammikuussa 2014 Pihlman palasi kevääseen 2017 asti kestävällä sopimuksella JYPiin.


title: Tuomas Pihlman

text: Kaudella 2014–2015 Pihlman nousi JYPin varakapteeniksi ja oli 21 osumallaan JYPin paras maalintekijä. Hän sijoittui koko SM-liigan maalipörssissä kolmanneksi. Pihlman oli joukkueensa paras maalintekijä myös pudotuspeleissä kuudella osumallaan. Hän voitti kauden päätteeksi SM-pronssia. Kaudeksi 2015–2016 Pihlman nimettiin JYPin kapteeniksi. Hänen runkosarjansa jäi kuitenkin vain 25 ottelun mittaiseksi, kun Pihlman loukkasi kätensä jäätyään TPS:n Jonne Virtasen taklaamaksi lokakuun 2015 lopulla. Kaudeksi 2016–2017 hän palasi JYPin varakapteenksi. Pihlman jakoi Mestarien liigassa joukkueen sisäisen syöttöpörssin voiton Jani Tuppuraisen kanssa sekä sisäisen pistepörssin voiton hänen, Antti Suomelan ja Joonas Nättisen kanssa tehoilla 2+4=6. Pihlman voitti kauden päätteeksi SM-pronssia.


title: Tuomas Pihlman

text: Lokakuussa 2017 Pihlman ilmoitti lopettavansa pelaajauransa. JYP järjesti hänelle teemaillan 18. marraskuuta 2017 ottelussa Vaasan Sportia vastaan.


title: Tuomas Pihlman

text: Pihlman edusti Suomea MM-kilpailuissa vuonna 2009. Yhteensä hän pelasi 35 A-maaottelua tehopistein 4+5=9. Pihlman pelasi myös alle 20-vuotiaiden MM-kilpailuissa vuosina 2001 ja 2002, joista ensimmäinen turnaus päättyi hopeaan ja jälkimmäinen pronssiin. Pihlman pelasi myös alle 18-vuotiaiden MM-kilpailuissa vuonna 2000, jolloin hän voitti maailmanmestaruuden.


title: Vannarödin linna

text: Vannarödin linna on linna Hässleholmin kunnan Sösdalassa, Ruotsin Skånessa. Se on valmistunut vuonna 1890, ja sen rakennutti vapaaherra Christian Barnekow. Barnekow oli naimisissa skotlantilaisen Agnes Sofia Montgomeryn kanssa, ja Vannarödin linnan esikuvana toimikin Montgomeryn skotlantilainen synnyinlinna.


title: Antonio Adán

text: Antonio Adán Garrido (s. 13. toukokuuta 1987 Madrid) on espanjalainen jalkapallomaalivahti, joka edustaa Primera Divisiónin Atlético Madridia.


title: Antonio Adán

text: Adán on Real Madridin kasvatti; hänen ensimmäinen joukkueensa seurassa oli alevín B. Hän oli seuran C-joukkueen ykkösmaalivahti kaudet 2004–2006 ennen siirtymistään B-joukkue Castillaan, joka pelasi tuolloin Espanjan toiseksi korkeimmalla sarjatasolla Segunda Divisiónissa. Hän debytoi sarjassa elokuussa 2006. Castillan ykkösmaalivahdiksi Adán nousi vuonna 2007, mutta marraskuussa 2007 tullut polvivamma piti hänet sivussa useita kuukausia.


title: Antonio Adán

text: Castillassa pelaamisen ohella Adán toimi kausina 2006–2007 ja 2009–2010 Real Madridin edustusjoukkueen kolmosmaalivahtina. Kaudeksi 2010–2011 hänet nostettiin vakituisesti edustusjoukkueen kokoonpanoon. Hän debytoi Mestarien liigan lohkovaiheen ottelussa Auxerrea vastaan 8. joulukuuta 2010. Ensimmäisen ottelunsa Primera Divisiónissa Adán pelasi 13. helmikuuta 2011 Espanyolia vastaan, kun hän korvasi jo ottelun toisella peliminuutilla kentältä punaisella kortilla ulosajetun Iker Casillasin.


title: Antonio Adán

text: Real Madrid ja Adán purkivat sopimuksensa 2. syyskuuta 2013. Kolmen kauden aikana hän pelasi edustusjoukkueessa yhteensä 18 ottelua, joista seitsemän Primera Divisiónissa, seitsemän Copa del Reyssä ja neljä Mestarien liigassa.


title: Antonio Adán

text: Adán pelasi useita otteluita Espanjan nuorisomaajoukkueissa. Hän toimi Espanjan kapteenina vuonna 2006 alle 19-vuotiaiden EM-kilpailuissam joissa Espanja voitti mestaruuden, ja vuonna 2007 alle 20-vuotiaiden MM-kilpailuissa. Kesällä 2009 hän kuului Espanjan joukkueeseen alle 21-vuotiaiden EM-kilpailuissa.


title: Väli-Olhava

text: Väli-Olhava on kylä Iin kunnassa. Kylä sijaitsee seututien 855 varrella noin seitsemän kilometriä Olhavasta Oijärvelle päin.


title: Väli-Olhava

text: Asutus on keskittynyt Olhavajoen läheisyyteen. Väli-Olhava muodostuu pienemmistä kyläalueista, jotka ovat Maunula, Kiuttula, Simppala ja Vuosioja, jossa on sijainnut ennen koulu. Asukkaita Väli-Olhavassa ja lähellä sijaitsevassa Yli-Olhavan kylässä on yhteensä noin 200. Aikoinaan asukkaita on ollut lähes toista tuhatta. Ihmiset ovat saaneet elantonsa pääasiassa maa- ja metsätaloudesta.


title: Väli-Olhava

text: Nykyään Väli-Olhavassa ei ole omaa kauppaa eikä koulua. Kylällä sijaitsevat 1960-luvulla valmistunut seurakuntatalo sekä 1920-luvulla käyttöön otettu Iin seurakunnan toinen hautausmaa.


title: Lauseke (matematiikka)

text: Lauseke on matematiikassa yhdistelmä numeroita, operaattoreita ja ryhmittelymerkkejä kuten erilaisia sulkuja. Niissä voi olla vapaita muuttujia, joiden arvoja ei ole annettu, vaan ne otetaan muusta yhteydestä. Lisäksi lausekkeessa voi olla sidottuja muuttujia, joiden arvo on määritelty jo lauseessa itsessään.


title: Lauseke (matematiikka)

text: Kaksi lauseketta ovat yhtä suuria, jos ne evaluoituvat samaksi luvuksi.


title: Lauseke (matematiikka)

text: Lausekkeiden evaluoinnin formalisoivat Alonzo Church ja Stephen Kleene 1930-luvulla lambdakalkyylin avulla. Heidän työllään oli suuri vaikutus nykyiseen matematiikkaan ja ohjelmointikieliin.


title: Lauseke (matematiikka)

text: Lausekkeessa


title: Lauseke (matematiikka)

text: on vapaa muuttuja "x", sidottu muuttuja "n", vakiot 1, 2 ja 3, sekä kaksi implisiittistä kertolaskuoperaattoria ja yksi summaoperaattori.


title: Lauseke (matematiikka)

text:
Lauseke voidaan kirjoittaa muotoon
josta kertolaskut kertomalla saadaan
ja edelleen ottamalla yhteinen tekijä
Muuttujan arvolla
lauseke evaluoituu luvuksi 36.


title: Lauseke (ohjelmointi)

text: Lauseke () on ohjelmoinnissa arvojen, funktioiden ja proseduurien yhdistelmä, joka evaluoituu tietyksi arvoksi.


title: Lauseke (ohjelmointi)

text: Esimerkiksi C:n kaltaisella kielellä ehtolauseen ehto on lauseke:


title: Lauseke (ohjelmointi)

text: Lauseke määritellään usein rekursiivisesti, esimerkiksi (BNF-notaatiolla):


title: Lauseke (ohjelmointi)

text: Esimerkki määrittelee kieliopin, jossa lauseke koostuu yhteen- ja vähennyslaskuista.


title: Shingon

text: Shingon on Japanissa syntynyt esoteerinen buddhalaisuuden lahko. Sen perustaja, Kiinassa opiskellut munkki Kūkai (空海, kuolemansa jälkeen tunnettu myös nimellä Kōbō Daishi, 弘法大師) opiskeli Kiinassa ensin kiinan kieltä, myöhemmin buddhalaisuutta. Hän toi tiibetiläisvaikutteisen Shingon-opin Japaniin 806. Kūkai teki vaikutuksen vahvistumisen ajan keisareihin (keisari Kammun poikiin) ja myös moniin aatelisiin japanilaisiin uskonnollisfilosofisen sisältönsä lisäksi myös kulttuurivaikutteiden kuten kalligrafian ja veistosten kautta.


title: Shingon

text: Shingon-buddhalaisuutta harjoittavia arvioidaan nykyisin olevan yli 12 miljoonaa. He ovat jakautuneet 46 lahkoon. Shingonin keskus on edelleen Kōya-vuorella Kansain alueella Wakayaman prefektuurissa. Se on edelleen pyhiinvaelluskohde, jossa käy vuosittain pari miljoonaa henkeä.


title: Johan Meriluoto

text: Johan Cristian Meriluoto (s. 22. maaliskuuta 1974 Porvoo) on suomalainen kolmiloikkaaja, joka edusti seuratasolla Borgå Akillesta. Hän saavutti Kalevan kisoissa kaikkiaan kymmenen kulta- ja kolme hopeamitalia ja edusti Suomea yleisurheilun Euroopan-mestaruuskilpailuissa ja maailmanmestaruuskilpailuissa . Meriluoto lopetti aktiiviuransa vuonna 2008 . Häntä valmensivat Åke Hilden, Tuomas Sallinen ja Hannu Rautala.


title: Johan Meriluoto

text: Meriluoto voitti 1993 sisäratojen SM-kultaa kolmiloikassa tuloksella 15,95, joka oli sisäratojen alle 20-vuotiaiden Suomen-ennätys. Helmikuussa 1994 Meriluodon vasen akillesjänne katkesi nuorten SM-hallikisoissa. Hänen toivuttuaan tästä takaisin kilpailukuntoon (1995 huhtikuussa 16,53) hänen oikea akillesjänteensä katkesi Eurooppa-cupissa Turussa kesäkuussa 1995. Vuonna 1996 hän loikki Kalevan kisoissa hopealle tuloksella 16,05. Samana vuonna hän voitti Suomi–Ruotsi-maaottelun. Seuraavana vuonna hän voitti SM-kultaa loikittuaan 16,21. Hän uusi mestaruutensa Oulun Kalevan kisoissa 1998, jonka jälkeen hän edusti Suomea Budapestin EM-kisoissa. Meriluoto selviytyi EM-kisoissa finaaliin, jossa sijoittui yhdeksänneksi tuloksella 16,84. Hän voitti samana vuonna myös Suomi–Ruotsi-maaottelun. Vuonna 1999 hän voitti jälleen Suomen-mestaruuden. Hän osallistui Sevillan MM-kisoihin, mutta karsiutui.


title: Johan Meriluoto

text: Meriluoto voitti SM-kultaa Lahden Kalevan kisoissa 2000 ja samana vuonna lajinsa Euroopan cupin I divisioonassa. Myös hänen ennätyksensä 16,95 on vuodelta 2000. Hänet valittiin myös Sydneyn olympiakisoihin, mutta kisamatka peruuntui rauhaskuumeen vuoksi. Seuraavana vuonna hän voitti SM-kultaa sisäratojen SM-kisoissa ja Kalevan kisoissa, jossa hänen voittotuloksensa oli liian kovassa myötätuulessa hypätty 17,04 . Edmontonin MM-kisoissa hän pääsi finaaliin, jossa sijoittui kymmenenneksi. Vuonna 2002 Meriluoto voitti jälleen sekä sisäratojen että ulkoratojen SM-kultaa. Vuonna 2003 hän voitti Kalevan kisat. Vuonna 2004 hän voitti Turkissa Euroopan cupin I divisioonan tuloksella 16,68. Vuonna 2005 hän voitti kultaa sisäratojen SM-kisoissa ja Porin Kalevan kisoissa. Hänet valittiin samana vuonna Suomen joukkueeseen Helsingin MM-kisoihin, joissa hän karsiutui. Kauden lopussa hän voitti Suomi–Ruotsi-maaottelun. Kaudella 2006 Meriluoto voitti SM-kultaa sisäradoilla sekä Jyväskylän Kalevan kisoissa. Kaudella 2007 Meriluoto voitti kymmenennen Suomen mestaruutensa Lappeenrannan Kalevan kisoissa. Tampereen Kalevan kisoissa 2008 hän sijoittui hopealle.


title: Johan Meriluoto

text: Meriluoto on kolmiloikassa Suomen kaikkien aikojen ulkoratojen tilastossa kolmantena sekä sisäratojen tilastossa toisena.


title: Kööpenhaminan metro

text: Kööpenhaminan metro on automaattinen metrojärjestelmä, joka palvelee Kööpenhaminan ja Frederiksbergin aluetta Tanskassa.


title: Kööpenhaminan metro

text: Metro koostuu kahdesta linjasta ja 22 asemasta. Asemista yhdeksän on maanalaisia. Laiturit ovat noin 60 metriä pitkiä ja 20 metriä leveitä. Linjojen yhteenlaskettu pituus on noin 21,3 kilometriä, josta noin yhdeksän kilometriä on tunnelissa. Pisin tunneli on M2-linjalla välillä Fasanvej–Lergravsparken. Se on 7,5 kilometriä pitkänä Tanskan toiseksi pisin tunneli.


title: Kööpenhaminan metro

text: Kööpenhaminan ja ruotsalaisen Malmön kuntien välille toivotaan tulevaisuudessa omaa metrolinjaa.


title: Kööpenhaminan metro

text: Metron ensimmäinen osuus Nørreport–Lergravsparken ja Vestamager avattiin 19. lokakuuta 2002. 29. toukokuuta 2003 avattiin osuus Nørreport–Frederiksberg ja 12. lokakuuta 2003 avattiin vielä jatke Vanløseen. Osuus Lergravsparkenilta lentoasemalle (Lufthavn) avattiin 28. syyskuuta 2007.


title: Kööpenhaminan metro

text: Kolmas, kehälinja () on rakenteilla, osuudella on 17 uutta metroasemaa. Laajennustyöt toteuttaa kaksi italialaista yritystä. Salini Construttori rakentaa raiteet ja asemat, vaunukaluston toimittaa Ansaldo STS. Rakennustöiden on ilmoitettu kestävän vuoteen 2018. Suomalainen Kone toimittaa hissit ja liukuportaat kaikille kehälinjan asemille. Uusi linja poikkeaa vanhoista teknisesti sen verran, että nykyiset junat eivät ole siellä yhteensopivia eivätkä uudet junat nykyisillä linjoilla.


title: Kööpenhaminan metro

text: Kööpenhaminan metroa ei rakennettu itsenäiseksi liikenneverkoksi, vaan se on ikään kuin kaksi liityntälinjaa Kööpenhaminan paikallisjunaverkolle. Vaihtoyhteys näiden välillä on Nørreportin asemalla. Myös Öresundståg-junat pysähtyvät siellä. Lisäksi myös Vanløsen ja Lindevangin metroasemilta on vaihtomahdollisuus paikallisjunaan. Regionaltåg-juniin saa vaihdettua Nørreportin ja Øresundin asemilta sekä lentoaseman metroasemalta.


title: Kööpenhaminan metro

text: Metro on alusta alkaen ollut täysin automatisoitu. Niinpä junissa ei ole kuljettajahyttejä. Kuitenkin hätätapauksessa metrojunaa saa ohjattua manuaalisesti junan päissä olevien luukkujen alapuolella olevalla järjestelmällä. Tunneliasemilla on lasiseinät ja automaattiset laituriovet yliajojen estämiseksi. Juna ei voi lähteä asemalta, ennen kuin kaikki ovet ovat kiinni ja lukossa. Jos jokin esine on oven välissä, ovi avautuu välittömästi. Lasiset laituriovet ovat pysähtyneen junan ovien kohdalla. Junan ovien avautuessa lasiovet aktivoituvat ja avautuvat. Ovet saadaan avattua myös manuaalisesti, jos niiden automaattinen avaus ei toimi. Jos juna pysähtyy väärään paikkaan, lasiseinät saa kaadettua. Kaikki metrotunnelit ovat hyvin valaistuja, ja niissä on hätäuloskäynti 600 metrin välein.


title: Kaasua sohvalla!

text: Kaasua sohvalla! on Viivin ja Wagnerin yhdeksäs sarjakuva-albumi. Albumi on julkaistu vuonna 2006 ja sisältää sarjakuvastrippejä vuosilta 2004–2005.


title: Kaasua sohvalla!

text: Albumi sisältää numeroidut stripit väliltä 1872-2181 seuraavassa järjestyksessä: 1872-1874, 1877, 2173, 1879, 1881-1882, 2145, 1885, 1894-1908, 1914-1915, 1930, 1916-1921, 1926-1929, 1932-1939, 1942-1943, 1946-1951, 1941, 1953-1955, 1964-1965, 1968, 1956, 1974, 1981, 1987-1990, 1992-1993, 1995, 1998, 2000-2001, 1983, 2015, 2010-2011, 2013, 2020, 2018-2019, 2022-2029, 2032-2043, 2074, 2047, 2050-2059, 2062-2066, 2071, 2068-2069, 2109, 2082, 2086-2089, 2094-2099, 2106-2107, 2114-2117, 2136-2142, 2170-2171, 2168-2169, 2120-2121, 2150-2157, 2159-2161, 2163-2164, 2166-2167, 2178-2181 ja 2060-2061, joista numeroon 1951 asti kuuluvat vuoteen 2004 ja numerosta 1952 alkaen vuoteen 2005.


title: Kaasua sohvalla!

text: Strippien järjestys albumissa ei vastaa alkuperäistä julkaisujärjestystä.


title: Heretic II

text: Heretic 2 on Raven Softwaren kehittämä toimintapeli, joka on julkaistu vuonna Windowsille. Se perustuu Quake II:n pelimoottorille ja sijoittuu fantasiamaailmaan. Pelin on kääntänyt Macintoshille MacPlay, Linuxille Loki Software ja Amigalle Hyperion Entertainment.


title: Heretic II

text: Peli on kolmannesta persoonasta kuvattu. Pelaaminen koostuu kenttien tutkimisesta ja vastustajien ampumisesta loitsuilla.


title: Suomen VII armeijakunta

text: Suomen VII Armeijakunta oli suomalainen armeijakunta jatkosodassa.Aluksi


title: Suomen VII armeijakunta

text: VII armeijakunta oli aluksi ryhmitetty linjalle Pyhäjärvi-Värtsilä. Se aloitti hyökkäyksensä muun Karjalan Armeijan tavoin 10. heinäkuuta 1941. Armeijakunnan tavoitteena olisi ollut Sortavala, mutta hyökkäys pysähtyi jo pian Matkaselälle ja Hämekoskelle. Heikon hyökkäysmenestyksen takia armeijakunta sai vahvennuksena 11. divisioonan. Tämäkään ei riittänyt, sillä neuvostodivisioona piti asemansa. Elokuun puolivälissä päämaja joutui perustamaan I armeijakunnan Sortavalan suunnalle. Yhdessä I Armeijakunnan kanssa armeijakunta valtasi Sortavalan elokuun loppupuoliskolla.


title: Suomen VII armeijakunta

text: Sortavalan taistelujen jälkeen armeijakunta siirrettiin Itä-Karjalaan Vieljärvelle. Elokuun lopussa se eteni Säämäjärvelle ja samalla siihen liitettiin 1. divisioona. Syyskuun puolivälissä armeijakunta valtasi Prääsän ja Petroskoihin armeijakunnan joukot saapuivat 1. lokakuuta. Lokakuun puolivälissä VII armeijakuntaan kuuluivat Osasto Lagus, 1., 11. ja 4. divisioona. Lokakuun lopussa pääosa armeijakunnan joukoista siirrettiin muualle ja uudelleen järjestettyn armeijakunnan muodostivat lopulta vain 4. divisioona ja Ryhmä Oinonen. Armeijakunta valtasi Kontupohjan 2. marraskuuta. Armeijakunnan viimeiseksi hyökkäysvaiheen sotatoimeksi jäi Songunniemen valtaus, jonka jälkeen armeijakunta siirrettiin reserviksi Äänislinnaan.


title: Yleisurheilu kesäolympialaisissa 1956

text: Vuoden 1956 kesäolympialaisissa Melbournessa järjestettiin yleisurheilussa 33 kilpailutapahtumaa, miehille 24 ja naisille 9.


title: Juha (romaani)

text: Juha on Juhani Ahon vuonna 1911 ilmestynyt romaani. Sitä pidetään yhtenä kirjailijansa merkittävimmistä teoksista. "Juhan" ilmestyessä Aho oli jo vakiinnuttanut paikkansa Suomen ”kansalliskirjailijana”. Romaania on luonnehdittu Ahon teoksista klassisimmaksi ja samalla nykyaikaisimmaksi. Eeppisestä muodostaan huolimatta "Juha" on täynnä sisäistä draamaa.


title: Juha (romaani)

text: "Juhan" tapahtumat sijoittuvat tarkemmin määrittelemättömään historialliseen aikaan, tarinassa viitatun kaskenpolton ja heimosotien perusteella kenties 1600- tai 1700-luvulle. Ajankohtaa ei kuitenkaan pidetä erityisen tärkeänä, sillä kyse on ikuisesta, ajattomasta aiheesta. Tapahtumapaikka on yhtä epämääräinen, kenties Kainuu tai Pohjois-Karjala, joka tapauksessa Suomen ja Venäjän rajaseutu. Kertomuksessa on nähty selviä viitteitä vanhasta kainuulaisesta kansantarinasta "Askanmäen kaunis Kaija", jonka nimihenkilö päätyi vienankarjalaisten laukkukauppiaiden mukana rajan taakse mutta palasi monien vaiheiden jälkeen takaisin. Antti Aho kirjoittaa isänsä elämäkerrassa 1951, että "Juhan" taustalla on Juhani Ahon, tämän vaimon Venny Soldanin ja kälyn Tilly Soldanin kolmiodraama, joka aikoinaan oli julkinen salaisuus. Antti J. Ahon mukaan hänen isänsä kirjoitti itsensä kaikkiin luomiinsa henkilöihin ja ”niitä kuvatessaan tunsi hajanaisen minänsä eheytyneeksi”.


title: Juha (romaani)

text: Juha tekee työtä tilalla, mutta hänen vaimonsa Marja kaipaa muualle. Taloon poikkeaa vienankarjalainen kauppias ja naistenmies Shemeikka. Kun Juhan äiti saapuu taloon, Marja päättää lähteä Shemeikan mukaan Venäjälle. Shemeikan luona Marja on kuitenkin vain yksi tämän lukuisista naisista. Talo on täynnä Shemeikan entisiä rakastettuja, jotka raatavat nyt piikoina, käytännössä orjina.


title: Juha (romaani)

text: Marja synnyttää pojan Sheimeikalle, mutta ei taivu kilvoittelemaan Shemeikan suosiosta. Marja onnistuu palaamaan takaisin Suomeen. Kotona Juha on uskonut, ettei Marja lähtenyt vapaaehtoisesti ja etsinyt Marjaa tuloksetta. Marjan palattua pariskunta lähtee yhdessä hakemaan Marjan lasta. Juha pahoinpitelee Shemeikan, joka onnistuu kuitenkin kertomaan Marjan innokkuudesta lähteä pois Juhan luota.


title: Juha (romaani)

text: Leevi Madetoja ja Aarre Merikanto sävelsivät "Juhan" pohjalta oopperat. Merikannon "Juha" sävellettiin vuonna 1922, mutta kantaesitettiin vasta 1958. Madetojan versio kantaesitettiin vuonna 1935. "Juhasta" on tehty myös elokuvia, kuten Nyrki Tapiovaaran elokuva vuodelta 1937, Toivo Särkän elokuva vuodelta 1956 ja Aki Kaurismäen mykkäelokuva vuodelta 1999. Myös Mauritz Stillerin "Juha" (, 1921) pohjautuu Ahon teokseen. Tapiovaaran elokuvassa Juhaa esitti Hannes Närhi, Stillerin elokuvassa Mathias Taube, Särkän elokuvassa Eino Kaipainen ja Kaurismäen elokuvassa Sakari Kuosmanen. Mikko Roiha ohjasi "Juhan" pohjalta samannimisen tanssiteatteriteoksen, jonka ensi-ilta oli Korjaamossa tammikuussa 2010.


title: Suomen VI armeijakunta

text: Suomen VI Armeijakunta oli suomalainen armeijakunta jatkosodan aikana.Aluksi


title: Suomen VI armeijakunta

text: Heinäkuun puolivälissä VI armeijakunta eteni nopeasti Laatokan rannalle Koirinojalle ja Laatokan rantatietä pitkin Tuulokseen ja Vieljärvelle. Vieljärvellä armeijakunnan joukot torjuivat neuvostojoukkojen vastahyökkäyksen heinäkuun loppuun mennessä. Armeijakunta joutui luopumaan 11. Divisioonastaan VII armeijakunnan hyväksi. Elokuussa armeijakunnan joukkoihin kuuluivat Osasto Lagus, 5.D, 17.D ja reservissä oli saksalainen 163.D. Syyskuun alussa suomalaisarmeijakunta teki läpimurron Aunuksessa vallaten kaupungin 5.9. Syväri saavutettiin Lotinanpellossa 7.9. Seuraavana päivänä vallattiin Prääsän tiesolmu sekä Syvärin asema ja katkaistiin Muurmannin rata. Neuvostoliitto pystyi tämänkin jälkeen ylläpitämään liikennettä Vologdan ja Murmanskin välillä, uuden Sorokan kohdalla Muurmannin rataan Arkangelin radasta yhtyvän radan avulla.


title: Suomen VI armeijakunta

text: 7.Divisioona sai käskyn 2.10. vallata sillanpää Syvärin eteläpuolelta. Tavoitteena oli mahdollistaa liikenne Podporožen ja Voznesenjan välillä valtaamalla Syvärin–Ostan maantie. Divisioonan Syvärin ylimenoa hidasti omien joukkojen kieltäytymiset. Kaksi kertaa epäonnistuneeseen Syvärin ylitykseen ryhdyttiin kolmannen kerran 6.10.1941 klo. 14:00. Tällä kertaa vahva tykistötuli tuki ylitystä. Miehistöä oli väsymyksen lisäksi arveluttanut leveän virran ylittäminen ilman riittävää tulisuojaa. Tykistön tulivalmistelun jälkeen Syväri ylitettiin savuverhon suojassa ilman suurempia vaikeuksia ja merkittävää vihollisen vastarintaa.


title: Suomen VI armeijakunta

text: Hyökkäys jatkui heti Vuoksen ylityksen jälkeen Vosnesenjan kylään, joka vallattiin yöhön mennessä. Hyökkäävä osasto jakautui kahtia: Jalkaväkirykmentti 9 jatkoi kaakkoon kohti Ostaa ja Jalkaväkirykmentti 51 (JR 51) länteen kohti Bataševskajaa. Länteen hyökännyt JR 51 eteni 11. lokakuuta mennessä Orenšenskojeen. Tiedustelutietojen mukaan alueelle keskitettiin Siperiasta saapunutta tuoretta neuvostodivisioonaa. Suomalaiset päättivät vahvistaa hyökkääviä joukkoja torjuakseen vihollisen mahdollisen vastahyökkäyksen.


title: Suomen VI armeijakunta

text: Goran taistelut lokakuusta 1941 tammikuuhun 1942


title: Suomen VI armeijakunta

text: Alueelle saapunut neuvostoliittolainen 114. divisioona aloitti vastahyökkäyksen 14.10. Orenšenskojessa . 114. divisioona saapui Taka-Baikalilta ja oli valiojoukon maineessa. Puolustautuva 7. divisioona oli pahoin kulunut hyökkäysvaiheen aikana: komppanioiden vahvuus oli paikoin vain 30-35 miestä. Venäläiset saivat aikaan sisäänmurron 16.10. mennessä suomalaisten puolustusasemiin. Suomalaiset aloittivat vastahyökkäyksen rykmentin vahvuisin voimin sisäänmurron rajoittamiseksi mutta hyökkäävä yksikkö joutui saarretuksi. Saarrettu suomalainen rykmentti murtautui ulos saarroksesta päivien taistelun jälkeen 22.10. Raskaiden tappioiden ja lopen uupuneiden joukkojen hyökkäys Orenšenskojessa keskeytettiin ja hyökkäysoperaatio koko Aunuksen kannaksella päätettiin 23.10.1941. Suomalaiset ryhmittyivät puolustukseen linjalle Ostan-Goran-Kimjärvi.


title: Suomen VI armeijakunta

text: Neuvostojoukot aloittivat uuden vastahyökkäyksen Goran kylän maastossa 14.12.1941. Suomalaiset vetäytyivät Gorasta 19.12. saarrostusuhan alaisina. Suomalaisten vastahyökkäys epäonnistui. Taisteluja käytiin erittäin ankarissa olosuhteissa: pakkasta oli ajoittain jopa -40 astetta. Tilanteen uhkaavuuden takia alueelle keskitettiin lisää suomalaisia joukkoja. Suomalaisten vastahyökkäys alkoi 27.12. ja Goran kylä saatiin vallattua kiivaiden taistelujen jälkeen 10.1.1942.


title: Suomen VI armeijakunta

text: Suomalaisjoukot torjuivat lähinnä eversti Antero Svenssonin komentaman 7.D:n voimin neuvostojoukkojen hyökkäykset Goran taisteluissa joulukuusta 1941 tammikuuhun 1942. Vihollisen tappiot olivat noin 2 500 kaatunutta. Suomalaisten tappiot kaatuneina, haavoittuneina, kadonneina ja paleltuneina oli 1007 miestä eli noin 22% alueella olevien joukkojen kokonaisvahvuudesta. Goran taistelu oli yksi jatkosodan ankarimmista taisteluista.


title: Suomen VI armeijakunta

text: Venäläisten todennäköinen tavoite Gorassa oli katkaista Syvärin-Ostan maantie. Venäläiset pakottivat samoihin aikoihin saksalaiset perääntymään Tihvinästä Laatokan kaakkoispuolelta noin 100 km Gorasta etelään.


title: Suomen VI armeijakunta

text: Kommentti: Väinö Linnan Tuntemattoman sotilaan JR8 taisteli Gorassa ja 9. luku kuvaa Goran taisteluja.


title: Suomen VI armeijakunta

text: Pertjärven taistelut huhtikuussa 1942


title: Suomen VI armeijakunta

text: Neuvostojoukot aloittivat keväällä 1942 suurhyökkäyksen 11.4. kelirikkoisella Syvärin rintamalla iskemällä suomalaisten heikkoon kohtaan, lähes miehittämättömälle erämaaosuudelle suomalaisten 17. ja 11. divisioonan saumaan Šemenskin ja Pertjärven väliselle vaikeakulkuisella korpialueella. Hyökkäyksen todennäköinen tavoite oli katkaista Syvärin-Ostan maantie ja avata tilaisuus suomalaisten ajamiseen pois Syvärin itäpuolelta.


title: Suomen VI armeijakunta

text: Hyökkäys tuli Aunuksen kannaksen puolustuksesta vastaavalle suomalaisten sotilasjohdolle yllätyksenä. Suomalaiset eivät uskoneet venäläisten hyökkäykseen kelirikon aikana. Hyökkäys saatiin torjuttua suomalaisten keskitettyä lisää joukkoja puolustuksen tueksi ja maaston muututtua kulkukelvottomaksi. Taistelut käytiin liejun ja mudan täyttämissä taisteluasemissa ja juoksuhaudoissa. Aloite siirtyi suomalaisille ja hyökkäävä neuvostorykmentti motitettiin Pertjärvellä. Sitkeästi taistellut motti antautui 18.4. Venäläisten ylivoimaisin joukoin aloittama keväthyökkäys päättyi suomalaisten merkittävään voittoon Šemenskin-Pertjärven taisteluissa. Vihollisen tappiot Syvärin kelirikkotaisteluissa arvioitiin noin 14 000 mieheksi. Suomalaisten tappiot olivat 2 165 miestä, joista kaatuneita oli 440 miestä. Kevään 1942 torjuntavoittojen jälkeen taistelutoiminta Syvärillä laantui asemasodaksi.


title: Suomen VI armeijakunta

text: Vielä keväällä 1944 voimasuhteet Suomen rajoilla olivat melko tasaiset. Neuvostoliiton kesällä ja syksyllä 1943 laatimien sotasuunnitelmien mukaan luoteisrintamalla oli määrä aloittaa kesäkuussa 1944 strateginen hyökkäys, jonka tavoitteena oli poistaa pohjoisesta Leningradiin kohdistuva uhka irrottamalla Suomi sodasta. Neuvostoliiton ylijohdon päämääränä oli Karjalan ja Aunuksen kannaksilla olevien suomalaisten päävoimien tuhoaminen. Karjalankannaksella piti suunnitelman mukaan edetä 9-10 päivässä Viipuriin ja Lappeenrantaan sekä uhata Viipurin lounais- ja luoteispuolelta Suomen keskusalueita. Riittävän ylivoiman luomiseksi Neuvostoliiton ylijohto antoi Leningradin rintamalle Karjalankannakselle yksitoista uutta jalkaväkidivisioonaa, panssarivoimaa, tykistöä ja pioneereja. Karjalan Rintamalle Itä-Karjalaan neuvostojoukkoja lisättiin yhdeksällä jalkaväkidivisioonalla, kahdella panssariprikaatilla ja kolmella rynnäkkötykkirykmentillä. Kaikkiaan Neuvostoliiton operaatioihin oli varattu noin 450 000 miestä, joista 300 000 oli Kannaksella. Kannakselle keskitettiin kaikkiaan 24 divisioonaa ja Aunuksen suunnalle 16 divisioonaa. Yhteensä Karjalan rintamien venäläisten suurhyökkäysten käytettävissä oli 40 divisioonaa.


title: Johann Ludwig Burckhardt

text: Johann Ludwig Burckhardt (24. marraskuuta 1784 – 15. lokakuuta 1817) oli sveitsiläinen orientalisti (itämaiden tuntija) ja tutkimusmatkailija. Burckhardt syntyi Lausannessa ja opiskeli Leipzigissa ja Göttingenissä, sekä Cambridgessa. Laajat tutkimusmatkansa hän teki Ison-Britannian alaisuudessa toimineen seuran African Associationin nimissä. Anglosaksisissa maissa hänet tunnetaan etunimillä "John Lewis". Burckhardt itse käytti nimestään ranskalaista muotoa "Jean Louis". Hän kuoli Egyptissä saamatta päätökseen suurta tehtäväänsä, Afrikan sisäosien tutkimusta.


title: Johann Ludwig Burckhardt

text: Johann Ludwig Burckhardt syntyi arvostettuun sukuun, joka tunnettiin lisänimellä "von Kirschgarten" kotitilan sijainnin mukaan. Isällä eversti Johann Rudolfilla oli suuri kartano Baselissa, mutta Johann Ludwig syntyi Lausannessa perheen kahdeksantena lapsena. Vaikka hän olikin saanut parhaat mahdolliset lähtökohdat, joutui perhe kuitenkin suuriin vaikeuksiin Ranskan vallankumouksessa, sillä isää syytettiin sillanpääaseman luovuttamisesta itävaltalaisille Hüningenin piirityksessä 1796–1797. Isä vapautettiin sittemmin selvien todisteiden nojalla, mutta hän oli menettänyt luottamuksensa tasavaltalaisiin ja hakeutui englantilaisten palvelukseen. Johann Ludwig päätti itsekin olla alistumatta milloinkaan ranskalaisten alaisuuteen.


title: Johann Ludwig Burckhardt

text: Vuonna 1800 kuusitoistavuotias Johann Ludwig lähetettiin kouluun Leipzigiin, josta siirtyi neljän vuoden jälkeen Göttingeniin. 1805 hän palasi kotiseudulleen Baseliin, mutta ei löytänyt virkaa sellaiselta taholta, joka ei olisi ollut sidoksissa Ranskaan, joten hän hylkäsi tarjotun diplomaattiuran ja siirtyi sen sijaan Englantiin, jossa toivoi voivansa astua kruunun palvelukseen. Johann Ludwig matkusti Lontooseen heinäkuussa 1806 mukanaan hyvät suosituskirjeet opettajaltaan professori Blumenbachilta Göttingenin yliopistosta, joista yksi oli osoitettu Sir Joseph Banksille, joka oli kuninkaallisen seuran puheenjohtaja ja vanha puuhamies Afrikan asioiden seurassa (African Association, täydelliseltä nimeltään "Association for Promoting the Discovery of the Interior Parts of Africa", per. 1788). Saatuaan kuulla, että seura oli varustamassa retkikuntaa tutkimaan läntisen Afrikan sisäosia, Burckhardt haki paikkaa seurassa ja tuli hyväksytyksi.


title: Johann Ludwig Burckhardt

text: Burckhardtin suurin haave oli löytää Nigerjoen lähde Afrikassa. Valmistautuessaan retkikuntaan hän matkusti Levanttiin tarkoituksenaan hankkia arabian kielen taito, koska hän arveli muslimiksi tekeytymällä pääsevänsä paikkoihin, joissa ei ollut nähty eurooppalaisia aiemmin. Ennen lähtöään Burckhardt otti arabian kursseja Cambridgen yliopistossa. Hän lähti matkaan Englannista 1809 ja saapui Maltan kautta Syyrian Aleppoon, jossa opiskeli islamilaista lakia ja lujitti arabian taitoaan. Burckhardt pukeutui muslimiksi ja otti arabinimen "Ibrahim Ibn Abdullah". Hänen kääntymisensä islamin uskoon saattoi hyvinkin olla aitoa. Vietettyään Lähi-idässä kaksi vuotta Burckhardt omaksui arabian lähestulkoon täydellisesti ja hankki niin vakuuttavan tiedon islamista, että hänen omaksumansa peitetarina meni täydestä kaikkialla, missä hän sattui matkustamaan.


title: Johann Ludwig Burckhardt

text: Syyriassa ollessaan Burckhardt tutustui Palmyran raunioihin ja Libanoniin. Nykyisen Jordanian alueella matkustellessaan hän löysi aikansa eurooppalaisille tuntemattoman Petran kalliokaupungin 1812 , mutta tämä saavutus ei tyydyttänyt hänen kunnianhimoaan.


title: Johann Ludwig Burckhardt

text: Burckhardt ei ollut vieläkään hylännyt toivettaan päästä Nigerin alkulähteille. Tätä varten hän matkusti Kairoon Egyptiin, jossa ollessaan teki matkan Assuaniin. 1813 hän kertoi muistiinpanoissaan löytäneensä läheltä Sudanin rajaa suuren hiekkaan hautautuneen temppelin, jota kutsuttiin nimellä Abu Simbel. Samalla matkalla Burckhardt ylitti Punaisenmeren ja teki pyhiinvaellusmatkan muslimien pyhiin kaupunkeihin Mekkaan ja Medinaan.


title: Johann Ludwig Burckhardt

text: Burckhardt palasi Kairoon 1815 tarkoituksenaan liittyä karavaaniin, joka oli lähdössä Fezzaniin Libyaan, ja sieltä Timbuktuun. Hän lepäsi ensin Arabian niemimaan matkojen rasituksista, mutta Libyan saattueen lähdön viivästyttyä jälleen hän sillä välin matkusti Siinaihin keväällä 1816 kiiveten Siinaivuoren huipulle ja kävi Siinain erämaan Pyhän Katariinan luostarissa. Pian tämän viimeiseksi osoittautuneen retken jälkeen Burckhardt sairastui punatautiin ja kuoli Kairossa 15. lokakuuta 1817 saamatta varsinaista tehtäväänsä, Afrikan sisäosien tutkimusta, alkua pidemmälle.


title: Johann Ludwig Burckhardt

text: Burckhardt lahjoitti testamentissaan keräämänsä satoja niteitä käsittävän itämaisten käsikirjoitusten kokoelman Cambridgen yliopistolle. Hänen laajat, tarkkanäköiset ja yksityiskohtaiset muistiinpanonsa eivät nekään joutuneet kadoksiin, eivätkä jääneet hyödyttömiksi, sillä hän oli kaikkien vuosien aikana lähettänyt säännöllisesti raportteja Englantiin, jossa Afrikan asioiden seura julkaisi ne postuumisti. Burckhardtin kirjoitukset olivat ensimmäisiä ensi käden tieteellisiä huomioita arabikulttuurista ja -kielestä, ja niiden sisältämän etnografisen tiedon arvo on nykyään tunnustettu arabimaita myöten. Hänen muistiinpanonsa innoittivat myöhempiä matkaajia seuraamaan hänen jalanjälkiään, kuten Tuhannen ja yhden yön kääntäjää Richard Francis Burtonia ja suomalaista Georg August Wallinia.


title: Gordon Smiley

text: Gordon Eugene Smiley (20. huhtikuuta 1946 – 15. toukokuuta 1982) oli yhdysvaltalainen kilpa-ajaja.


title: Gordon Smiley

text: Indy-500:n aika-ajossa vuonna 1982 Smiley ajoi yli 320 km/h, jolloin auton perä lähti irti, Smiley teki korjausliikkeen ja auto kääntyikin liikaa ja osui nokka edellä ratamuuriin yli 320 km/h nopeudella. Auto hajosi osuessaan seinään pieniksi palasiksi, jolloin Smiley kuoli välittömästi.


title: Telecinco

text: Telecinco on espanjalainen televisiokanava, jota hallinnoi Mediaset España Comunicación -niminen, Madridin pörssissä noteerattu yritys. Kanava aloitti toimintansa 3. maaliskuuta 1990 ja oli toinen yksityinen televisiokanava Antena 3:n jälkeen. Kanava keskittyy viihteeseen, ulkomaisiin tuontisarjoihin, saippuaoopperoihin, tosi-tv:hen sekä ennen Formula 1 -lähetyksiin. Telecinco tuottaa myös radio-ohjelmia ja internetsisältöä. Vuonna 2014 Telecinco oli Espanjan suosituin kanava 14,5 %:n katsojaosuudella.


title: Telecinco

text: Kanava on tuottanut mm. Suomessakin suositun "Serranon perheen".


title: Tiikeripyton

text: Tiikeripyton ("Python molurus") on yksi kuudesta isoimmasta käärmelajista. Tiikeripyton kuuluu kuristajiin, joten sillä ei ole myrkkyhampaita. Se kuuluu II-CITES-lajeihin.


title: Tiikeripyton

text: Tiikeripyton on hyvin suuri, raskastekoinen käärme. Tiikeripytonit ovat tummanruskeita beigeillä täplillä ja kahdella selvällä vaakasuoralla päänraidalla kummankin silmän yli. Naaraat kasvavat koiraita isommiksi. Naarailla on usein erilainen väritys sekä pienempi pää suhteessa vartaloon kuin koirailla. Vankeudessa niille kertyy ikää noin 20 vuoden verran, luonnossa elävistä ei ole merkintöjä.


title: Tiikeripyton

text: Tiikeripytonia esiintyy Etelä-Aasiassa, Burmassa, Thaimaassa, eteläisessä Kiinassa, Vietnamissa ja Indonesiassa. Hylätyistä lemmikkieläimistä on muodostunut lisääntyvä kanta myös Pohjois-Amerikan Floridaan. Tiikeripytonin elinympäristö on vaihteleva, sisältäen kuivan metsistön, vuoristot ja heinäpellot. Luonnossa tiikeripytonin ruokavalio koostuu jäniksistä, hiiristä, rotista, liskoista, toisista käärmeistä, linnuista ja nisäkkäistä. Tiikeripyton kuristaa tarvittaessa hengiltä jopa antiloopin, leopardin ja ihmisen. Yläleuassa, suun tuntumassa sillä sijaitsee herkkiä aistimia, jotka reagoivat saaliseläimestä säteilevään lämpöön. Pyton väijyy pyydystettävää järven rannalla tai puussa, ja on aina iskuvalmis. Uhrinsa ympärille kietoutuessaan se voi olla jokseenkin varma pyynnin onnistumisesta.


title: Tiikeripyton

text: Tiikeripytonit parittelevat aikaisin kevätkuukausina ja munivat 12–100 munaa maalis-huhtikuussa. Hautoessaan munia Tiikeripytonin lihakset värähtelevät, ja nämä liikkeet auttavat naarasta nostamaan munien ympäryksen lämpötilaa. Naaras ei koskaan jätä munia, eikä käy edes syömässä.


title: Flashdance

text: Flashdance on vuonna 1983 ensi-iltansa saanut musikaalielokuva. Se oli ilmestyessään menestys ja sisältää menestyskappaleet Irene Caran ”Flashdance... What a Feeling” ja Michael Sembellon ”Maniac”.


title: Flashdance

text: Pittsburghilainen Alex Owens (Jennifer Beals) työskentelee päivisin hitsaajana ja iltaisin paikallisen baarin tanssijana. 18-vuotias Alex kohtaa iloja ja suruja matkalla kohti ammattitanssijan uraa.